Setiap Helai Bulu Haiwan Diberi 1 Kebaikan, Lakukan Korban Dengan Berilmu

Ibadah korban adalah sunat muakkad iaitu sunat yang dituntut. Diberitakan, Nabi Muhammad SAW tidak pernah ketinggalan dalam melaksanakan ibadah korban setiap tahun. Meskipun hanya seekor kambing.

Dalam Al-Quran terdapat beberapa ayat berkaitan ibadah korban, dan antaranya firman Allah S.W.T. dalam surah al-Kautsar ayat 2 yang bermaksud;

“Oleh itu, kerjakanlah sembahyang kerana Tuhanmu semata-mata, dan sembelihlah (qurban) sebagai (tanda) bersyukur”.

Ibadah korban adalah tanda kita bersyukur atas rezeki yang Allah kurniakan kepada kita. Dalam melaksanakan ibadah korban, jangan dilupakan 4 tips ini untuk jadikan ibadah korban kita ibadah yang sempurna.

Setiap daripada kita yang melaksanakan ibadah korban wajib untuk mengetahui sejarah amalan yang kita laksanakan khususnya ibadah korban yang kita sedia maklum ia adalah ibadah yang menunjukkan ketaatan kepada Allah SWT.

Pelaksanaan ibadah korban tidak akan sempurna sekiranya kita tidak melaksanakannya dalam hari tasyrik iaitu 11, 12 dan 13 Zulhijjah. Maka untuk menjadikannya sah dan sempurna, tarikh-tarikh tersebut adalah masa untuk melaksanakan ibadah korban.

Bagi peserta ibadah korban, pastikan untuk berniat dengan niat yang utama iaitu melaksanakan ibadah korban kerana Allah SWT. Sekiranya niat tidak betul, kesempurnaan ibadah korban tidak akan dikecapi dan kemanisannya tidak akan dapat dirasai.

Pemilihan haiwan sembelihan adalah sangat dititikberatkan sebelum ibadah korban dilakukan. Salah satunya, baka yang baik, dan umur yang cukup serta penjagaan yang baik akan diberi tumpuan.

Bagi anda yang ingin melakukan ibadah korban pada masa kini, dah tak perlu khuatir lagi memikir bab ini. Serahkan saja kepada Aman Palestin kerana perkara sebegini sangat diberi perhatian.

Pemilihan ini bagi memastikan peserta ibadah korban berpuas hati dengan ibadah yang dilaksanakan dan penerima manfaat dapat menerima daging yang berkualiti buat santapan mereka.

Jangan tak tahu Aman Palestin kini melancarkan kempen Ibadah Korban di Bumi Anbia sempena sambutan Aidil Adha pada tahun ini.

Program seperti ini juga dapat memberi ruang kepada masyarakat Islam di Malaysia untuk melaksanakan ibadah korban di luar negara, khususnya di Palestin, Syria dan Yaman.

16 tahun pengalaman menjalankan ibadah korban di Bumi Anbia, bukanlah salah satu jangka masa yang singkat. Jadi tak hairanlah sekiranya 4 kaedah ini disediakan oleh Aman Palestin demi untuk mengikut kemampuan rakyat Malaysia.

Bagi pakej Palestin, satu bahagian lembu atau seekor kambing ditawarkan pada harga RM2,300, manakala di Syria (RM1,900), pakej sejuk beku khusus di Palestin dan Syria (RM750); seekor kambing di Yaman (RM700).

Pelbagai pilihan yang diberikan oleh Aman Palestin kepada rakyat Malaysia yang ingin melakukan ibadah korban menjelang bulan mulia ini. Jangan lupa untuk terus klik DI SINI untuk merasai pengalaman melaksanakan ibadah korban di luar negara.

Selain itu, anda juga boleh menderma ke tabung sumbangan Aman Palestin di https://jommenyumbang.com/ms/home . Melalui pautan ini anda boleh memilih untuk menyumbang pada kempen pilihan anda seperti Bread For Love, Jom Taja, Sumbangan Bulanan, Saham Pelaburan Akhirat dan Bantuan Musim Sejuk.


Noor Nabila Reda Tiga Kali Keguguran

Kakak kepada selebriti popular, Neelofa iaitu Noor Nabila mendedahkan dia sudah keguguran sebanyak tiga kali.

Reda dengan ketentuan Allah, Nabila turut meminta mendoakan agar dia dan suami, Engku Emran dikurniakan rezeki zuriat.

BACA: “Jodoh, Ajal, Maut, Ini Semua Kerja Tuhan” – Noor Nabila

“Saya sebenarnya sudah keguguran sebanyak tiga kali. Doakan saya dan suami diberikan rezeki untuk menimang cahaya mata.

“Semestinya saya ingin memberikan adik kepada Jayden, namun belum ada rezeki lagi. Semoga kami dikurniakan rezeki zuriat. Insya-Allah,” katanya.

Menurut Nabila lagi, buat masa ini dia memberikan fokus kepada anak tunggalnya, Jebat Jayden yang kini semakin petah.

“Buat masa ini, fokus saya kepada Jayden yang semakin membesar. Dia pula semakin petah berkata-kata kerana Sharnaaz suka berborak dengan Jayden.

“Malah, saya juga semakin aktif bermain TikTok yang mana di atas permintaan ramai juga. Jadi saya memang bersedia saja dengan telefon setiap masa,” katanya.

Nabila dan Engku Emran mendirikan rumah tangga pada 19 Mac tahun lalu. Terdahulu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020. Pasangan itu dikurniakan seorang cahaya mata, Jebat Jayden.


Seksa Tengok Isteri Jaga Tapi Jamal Abdillah Nak Dua Lagi Anak

Penyanyi lagenda, Datuk Jamal Abdillah berhasrat mahu menambah dua anak lagi bersama isterinya, Zai Izzati Khiruddin.

Mengakui bukan mudah untuk untuk menguruskan tiga anak serentak, namun Jamal berkata dia seronok melayan anak-anaknya.

“Memang seksa, betapa susahnya isteri menjaga. Sudah tiga orang, saya bantulah tapi tak terbantu. Sewaktu nak susukan, tiga-tiganya menangis. Jadi isteri menyusukan badan, saya pula kena buat susu botol. Itupun nak lagi satu. Saya okey saja. Sasaran saya pun lima anak dengannya,” katanya.

Dalam pada itu, Jamal berkata mereka ada mengambil pembantu rumah sebelum ini bagi membantu untuk menguruskan anak-anak.

“Ada cari pembantu rumah tapi sudah empat pembantu rumah hilang dalam masa setahun. Saya pun tak sanggup tengok.

“Walaupun kami ‘stress’ (tertekan), seronoklah juga, ada ‘life’ itu. Hilang penat bila tengok mereka ketawa, menyanyi atau buat apa-apa saja, memang seronok,” katanya.

Jamal dan Zai mendirikan rumah tangga pada 2017. Pasangan itu dikurniakan tiga cahaya mata Nur Azura Yamani, 3 tahun, El Isaac Yamani, 2 tahun dan Iskandar Rayyan Yamani kini berusia 2 bulan.

Jamal juga turut mempunyai dua anak lelaki hasil perkahwinan terdahulu iaitu Osama Yamani, 21, dan Ahmad Zaki Yamani, 16.


Kak KM Baru Tahu Aksi Tepuk Punggung Salah, Janji Tak Buat Lagi

Tular video aksi tepuk punggung melibatkan empat empat usahawan baru-baru ini, usahawan sensasi, Kak KM memberitahu dia sudah dipanggil oleh Suruhanjaya Komunikasi dan Multimedia Malaysia (SKMM) Rabu lalu.

Memetik mStar Online, Kak KM berkata dia memberi keterangan selama lebih kurang tiga jam dan dia memberikan kerjasama yang baik.

BACA: Kak KM Akui Sengaja Buat Konten Panas Untuk Tarik Perhatian

“Mereka datang ke rumah dan kemudiannya saya telah ke hadir memberi keterangan di pejabat SKMM pada hari sama.

“Pihak SKMM harus menjalankan siasatan selepas laporan dibuat berkaitan video tersebut. Mereka menjalankan tugas dan saya memberi kerjasama baik kepada sepanjang proses memberi keterangan,” katanya.

Menurut Kak KM, dia akan lebih berhati-hati dalam perkongsian di media sosial selepas ini. Ujarnya, dia tidak tahu bahawa video yang dikongsikannya itu salah.

“Saya tak tahu video-video yang saya buat selama ini salah. Bila mendapat penjelasan jelas, maka selepas ini tidak ada lagi tindakan sebegitu. Saya juga akan lebih berhati-hati untuk memuat naik sebarang perkongsian di media sosial.

“Ramai yang tidak puas hati dengan video tersebut. Saya dengan rendah hati memohon maaf atas kesilapan yang telah berlaku,” katanya.


Dituduh Menyorok, Syamsul Yusof Akhirnya Bersuara

Semalam berlangsungnya pelancaran filem Mat Kilau arahan pengarah Syamsul Yusof. Bagaimanapun, sebuah portal tempatan mendakwa kelibat pengarah itu tidak muncul.

Difahamkan, pihak portal berkenaan mahu menyelesaikan isu sebelum ini dengan pengarah itu yang tidak berpuas hati dengan laporan mengenai rumah tangganya.

Susulan laporan portal itu, Syamsul akhirnya tampil bersuara di Instagram. Menerusi entri itu, Syamsul berkata dia tidak menyorok serta meminta pihak berkenaan menunggu kehadirannya.

Syamsul berkata tajuk portal berkenaan seolah mengundangnya untuk ke pejabat media berkenaan serta mencari individu yang menulis berita itu.

“Nak aku datang pejabat dan cari penulis untuk menyembur depan muka? Hal ini tak mainlah dalam media.

“Cabar aku, nanti aku sampai, aku cari. Silap orang kau cari gaduh, wahai wartawan sial. Nanti abang sampai k?” tulisnya.

Sementara itu, adiknya iaitu Shamin Yusof memaklumkan abangnya mengalami demam panas dan dinasihatkan untuk tidak hadir ke majlis semalam.

“Dia memang nak datang malam ini, tapi dia demam panas. Saya nasihatkan lebih baik dia tidak datang. Bagaimanapun, dia kata akan berusaha nak datang,” katanya kepada mStar Online.


Ellie Suriaty Cabar Dr Azra Munculkan Diri Jika Benar Wujud

Pelakon yang juga bekas isteri aktor Azri Iskandar iaitu Ellie Suriaty mencabar kekasih bekas suaminya bernama Dr Azra munculkan diri selepas meragui tentang kewujudan wanita itu.

Memetik mStar Online, Ellie berkata identiti Azra masih belum dikenalpasti dan tiada sebarang maklumat menegenainya menerusi carian Internet. Menurut Ellie lagi, dia tidak menghalang bekas suaminya berkahwin lagi namun bimbang jika ia adalah love scam.

BACA: “Saya Tak Pernah Minta Dia Seurat Rantai & Duit, Yang Saya Perlukan Kesetiaan” – Ellie Suriaty

“Saya tak kisah Azri mencintai orang lain, cuma saya terseksa melihat dia dengan cerita-cerita yang keluar sebelum ini. Saya mohon kepada Dr Azra supaya munculkan diri.

“Anak-anak dan rakan-rakan saya buat carian di internet dan tidak jumpa sebarang maklumat tentang dia. Siapakah dia yang sebenarnya?

“Adakah dia scammer atau peminat? Saya tidak tahu apakah permainan dia. Kalau betul bercinta jangan menyorok,” katanya.

Dalam pada itu, Ellie berkata mana-mana wanita yang mahu berkahwin dengan bekas suaminya itu supaya bersikap jujur.

“Selepas berpisah saya sudah maafkan Azri dan tidak pernah simpan dendam. Jika dia mahu berkahwin semula saya ucapkan selamat untuknya. Cuma saya tidak suka orang mahu mempermainkan dia. Saya tidak boleh benci Azri sebab kami hidup bersama sudah lama,” katanya.

Terdahulu, Azri mengesahkan bakal mendirikan rumah tangga lagi dengan seorang wanita bernama Dr Azra Diera merupakan seorang penulis skrip yang dikatakan turut memiliki PhD dalam jurusan muzik.


“Jodoh, Ajal, Maut, Ini Semua Kerja Tuhan” – Noor Nabila

Gara-gara jarang berkongsi foto bersama suami di media sosial, netizen mendakwa rumah tangga Noor Nabila dikatakan bermasalah.

Menafikan dakwaan tersebut, Nabila berkata dia lebih selesa mengekalkan kehidupan peribadinya bersama suami, Engku Emran secara privasi serta mahu lebih berhati-hati.

“Suami saya seorang yang jarang berkongsi perihal peribadi di media sosial, secara tidak langsung saya pun jadi terikut dengan sikapnya itu.

“Bila anda dapat suami yang suka berkongsi, anda juga akan jadi sama naik. Saya dan dia sama. Kita pun dah melalui perkahwinan ketiga jadi kita lebih berhati-hati sikitlah.

“Namun, itu tidak bermakna retak atau apa. Kita percaya sahajalah seperti orang kata jodoh, ajal, maut ini semuanya kerja Tuhan.

“Begitu juga dengan perkahwinan. Selagi ada jodoh saya dengan suami, selagi itulah. Tak payahlah orang nak cuba teka atau membuat andaian,” katanya.

Kehidupannya sering menjadi perhatian netizen, Nabila menganggap ianya lumrah sebagai keluarga selebriti, termasuk juga anaknya yang turut mempunyai peminat.

“Saya tidak dapat lari daripada tempias kerana adik saya Neelofa, bekas suami saya, Sharnaaz Ahmad adalah artis. Begitu juga anak saya yang ada peminat tersendiri.

“Apa pun, saya hormat dengan pihak yang berminat untuk tahu. Namun, jika saya pilih untuk tidak berkongsi mungkin mereka pun kena hormat sekalilah kan,” katanya.

Nabila dan Engku Emran mendirikan rumah tangga pada 19 Mac tahun lalu. Terdahulu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020. Pasangan itu dikurniakan seorang cahaya mata, Jebat Jayden.


Anzalna Nasir Seronok Tayang Wajah Anak

Tidak dinafikan sejak kebelakangan ini semakin ramai golongan selebriti memilih untuk menutup wajah anak mereka di media sosial dengan menggunakan sticker emoji.

Rata-rata mereka memberi alasan untuk mengelak penyakit ain atau gangguan disebabkan pandangan mata serta perasaan iri hati.

Namun berbeza buat pelakon Anzalna Nasir yang mendedahkan wajah bayi kedua selepas seminggu melahirkan.

Menjawab persoalan daripada pengikutnya di Instagram, Anzalna berkata ianya merupakan hak ibu bapa masing-masing.

“Masing-masing ada pendapat sendiri. Saya gembira berkongsi (wajah anak) dengan orang ramai. Alhamdulillah ramai yang mendoakan perkara baik-baik untuk kami sekeluarga,” jawabnya.

Terdahulu, Anzalna selamat melahirkan cahaya mata kedua, bayi lelaki pada 20 Mei lalu yang diberi nama Mohamad Emirhan.


“Jangan Ugut Anak Saya Kahwin Dengan Video Palsu” – Ibu Syamsul

Baru-baru ini, timbul desas desus mengatakan pengarah filem terkenal, Syamsul Yusof bakal berkahwin lagi dalam masa tedekat dengan seorang wanita yang dikenalinya sejak empat tahun lalu.

Memetik mStar Online, ibu kepada pengarah itu iaitu Datin Fatimah Ismail meminta agar perkara itu tidak terus diperkatakan kerana ianya belum sahih.

BACA: Syamsul Bakal Kahwin Dengan Ira Kazar? Yusof Haslam Harap Ia Tak Berlaku

Menurut Fatimah lagi, anaknya memilih untuk berdiam diri sejak kemelut rumah tangganya hangat diperkatakan bagi mengelakkan keadaan menjadi lebih buruk

“Spekulasi belum sahih, jangan diwar-warkan. Syamsul diam kerana tidak mahu memburukkan keadaan,” katanya.

Dalam pada itu, Fatimah turut memberi peringatan kepada keluarga Ira Kazar supaya berhenti mengugut anaknya kerana Syamsul dan menantunya, Puteri Sarah saling menyayangi.

“Saya nak beritahu keluarga Kazar, jangan ugut anak saya kahwin dengan video-video palsu. Syamsul masih sayangkan isteri dan anak-anaknya,” katanya.

Sebelum ini, bapa kepada pengarah itu iaitu Datuk Yusof Haslam mengakui terkejut dengan berita itu serta berharap ianya tidak menjadi kenyataan.

Terdahulu, sebuah blog hiburan mendakwa seorang pengarah terkenal bakal berkahwin dengan kekasihnya yang juga anak kepada seorang pelakon drama veteran. Meskipun tidak menulis nama sesiapa, netizen mengesyaki gosip berkenaan adalah merujuk kepada Syamsul dan Ira Kazar.


Anzalna Nasir Mahu Bantu Rider Gendong Anak

Pelakon Anzalna Nasir sememangnya tidak lokek membantu mereka yang memerlukan. Malah, sebelum ini pelakon jelita itu sudah beberapa kali memaklumkan mahu membantu mereka yang kesusahan.

Terbaru, perkongsian Anzalna menjadi perhatian apabila meluahkan hasrat untuk membantu seorang penghantar makanan yang tular baru-baru ini yang mencari rezeki sambil menggendong anaknya.

Menerusi perkongsian di Insta Story, Anzalna berkata dia mahu menghulurkan sumbangan dari segi keperluan bayi sekiranya anak rider tersebut adalah lelaki.

Anzalna turut menjemput penghantar makanan tersebut datang ke rumahnya kerana banyak barangan bayi mahu diberikan.

Dalam entri itu juga, Anzalna meluahkan rasa syukur pendakwah terkenal, Ebit Lew segera membantu penghantar makanan berkenaan selepas kisahnya tular.

Menerusi satu perkongsian di Facebook, hari ini pendakwah terkenal, Ebit Lew menghadiahkan sebuah motosikal baru kepada bapa tiga cahaya mata itu serta meminta untuk mencari pengasuh anaknya.


Dikecam Promosi Forex, Netizen Minta Fizo Omar & Wak Doyok Bertaubat

Umum mengetahui, pelaburan tukaran mata wang asing atau forex disahkan haram kerana ia melibatkan harta ribawi iaitu mata wang dan mengandungi unsur-unsur riba.

Bagaimanapun, masih ada dikalangan mereka yang beragama Islam terlibat dalam dunia Forex antaranya dua selebritinya iaitu Fizo Omar dan Wak Doyok yang dilantik menjadi duta OctaFX.

Baru-baru ini, tular perkongsian seorang pengguna Twitter yang mempersoalkan tindakan kedua selebriti itu sehingga sanggup mengambil kerja mempromosikan forex trading.

Malah, pengguna itu turut mempertikaikan bayaran yang diterima serta bertanyakan adakah mereka sudah terlalu terdesak hingga mengambil kerja iklan berkenaan.

Katanya lagi wang yang diperoleh melalui promosi tersebut juga adalah daripada sumber yang haram serta meminta supaya bertaqwa kepada Allah.

Perkongsian pengguna itu mendapat pelbagai reaksi daripada netizen yang turut kurang senang melihat iklan mereka yang sering muncul di saluran YouTube.


Sharifah Shahirah Syukur Anak Dapat 2A SPM

Pengacara dan penyampai radio popular, Sharifah Shahirah, meluahkan rasa syukur anaknya, Airell Zulkifly lulus Sijil Pelajaran Malaysia (SPM) meskipun hanya memperoleh 2A.

Memetik Harian Metro, Sharifah Shahirah atau mesra disapa Shiera berkata dia berpuas hati dengan keputusan anaknya itu yang memperoleh A dalam subjet Matematik dan Bahasa Inggeris.

“Alhamdulillah, saya bersyukur saja dengan keputusan Airell walaupun hanya mendapat 2A. Apa yang pasti, dia lulus dan sudah berusaha sebaik mungkin.

“Melihatkan kepada keputusan SPM itu, rata-ratanya mata pelajaran yang Airell lulus dengan baik mampu memberi peluang kepadanya untuk melanjutkan pengajian di universiti dalam jurusan pilihannya nanti,” katanya.

Dalam pada itu, Shiera berkata dia menerima dengan hati terbuka sekiranya anaknya gagal kerana apa yang penting baginya dia mahu Airell menjadi insan berguna serta berbakti kepada masyarakat.

“Saya lebih menekankan Airell agar menjadi insan yang berguna dan mampu berbakti kepada masyarakat, suka menolong orang dan saya juga tidak kisah sekiranya dia bekerja dengan gaji kecil nanti.

“Asalkan dia bekerja dan boleh berdikari dengan membantu orang lain suatu hari nanti, sudah cukup. Apa-apa pun, saya tetap akan menghantar dia (Airell) melanjutkan pelajaran hingga ke universiti, sekurang-kurangnya ada diploma,” katanya.

Sementara itu, Shiera berkata buat masa ini anaknya bekerja sambilan sebagai juruwang di kedai makan milik suaminya, Ijoy Azahari. Ujarnya lagi, tugas itu sesuai dengan anak lelakinya yang tidak banyak bercakap.

Shiera mendirikan rumah tangga dengan pelakon Ijoy pada 28 Februari 2003. Pasangan itu dikurniakan empat anak iaitu Airell, Airra, Audra dan Adeena.

Shiera turut seorang anak perempuan, Allisya Tahir, hasil perkongsian hidup dengan bekas suami, Jatt yang juga penyanyi Black Dog Bone.


“Ameera Belum Berhijab Penuh, Masih Dalam Fasa Melatih Diri” – Ibu

Ibu kepada selebriti dan usahawan popular, Neelofa iaitu Datin Noor Kartini mengakui anak perempuannya Ameera Khan yang juga personaliti media sosial masih belum berhijab penuh.

Memetik BH Online, Kartini berkata anaknya itu masih dalam proses memperbaiki diri serta meminta agar mendoakan yang baik-baik sahaja untuk Ameera.

“Jika tengok Ameera, dia bukan bertudung penuh. Dia masih pakai topi, ikat rambut dan sebagainya. Maksudnya, Ameera masih dalam fasa melatih dirinya.

“Jadi, saya rasa lebih kita mendoakan yang baik-baik sebab perkara baik akan berbalik kepada kita juga, insya-Allah,” katanya.

Sering berdepan dengan kata-kata negatif netizen mengenai anak-anaknya, bagaimanapun Kartini meluahkan rasa syukur anak-anaknya tidak melakukan perkara tidak baik.

“Saya bersyukur, boleh dikatakan tiada satu pun anak-anak saya orang nampak berada di kelab malam, minum, mabuk dan merokok. Semuanya tiada.

“Kalau ikutkan dengan cara kehidupan di ibu kota ini, banyak benda lebih teruk. Tetapi, Alhamdulillah, kita duduk di sekeliling keluarga.

“Ameera lebih banyak keluar dengan adik-beradiknya, kecuali acara membabitkan jenama besar yang menjemputnya hadir seorang diri,” katanya.

Dalam pada itu, Kartini berkata dia tidak tertekan terkena tempias populariti anak-anaknya serta mengambil pendekatan untuk tidak mengambil tahu komen negatif netizen.

“Saya kena kuat menghadapinya dengan baik. Saya tidak tertekan sebab kami sekeluarga tidak mengambil tahu mengenai komen negatif. Jika orang beritahu pun, kami gelak sahaja.

“Sebab ramai menghantar mesej langsung kepada kami dan minta maaf kerana pernah mengata. Saya hanya ucapkan Alhamdulillah, Allah bukakan hati mereka. Manusia tiada yang sempurna, jadi apabila mendoakan perkara baik-baik, baik juga kita akan dapat,” katanya.


Fizi Ali Mengamuk, Beri Amaran Pada Shakilla Khoriri

Perkongsian penyampai radio, Fizi Ali menjadi perhatian ramai apabila meluahkan kemarahannya di Insta Story sebentar tadi.

Menerusi perkongsian itu, Fizi yang berang terhadap bekas isterinya, pelakon Shakilla Khoriri yang semakin hari makin melampau.

BACA: Fizi Ali Akui Sedang Mengenali Seseorang, Enggan Kenang Kisah Lalu

Menurut Fizi, selama ini dia menjaga aib bekas isterinya itu memandangkan wanita itu merupakan ibu kepada anaknya, namun sabarnya ada batasnya.

“Aku hormat sebelum ni sebab kau tu mak kepada anak aku dan kita pernah bersama. Aku tak nak buka mulut sebab aku nak jaga aib kau. Kau dah makin lama makin melampau. Sabar ada tahapnya…. Aku rasa makin lama makin nipis ni,” tulisnya.

Fizi turut mendakwa hidupnya sudah musnah disebabkan bekas isterinya itu namun tidak didedahkan apa yang pelakon itu telah dilakukan kepada dirinya.

“Hidup aku dah jahanam sekarang aku hilang semua benda.… Semua sebab kau! kau tak sedar lagi ke hah? Sekarang kau saja nak cari pasal lagi dengan aku,” tulisnya.

Terdahulu, Fizi dan Shakilla mendirikan rumah tangga pada Februari 2018 namun bercerai selepas tiga tahun. Pasangan itu dikurniakan seorang cahaya mata perempuan, Ameena Sofia.


Syamsul Bakal Kahwin Dengan Ira Kazar? Yusof Haslam Harap Ia Tak Berlaku

Timbul desas degus mengatakan pengarah filem terkenal, Syamsul Yusof bakal berkahwin lagi dalam masa tedekat dengan seorang wanita yang dikenalinya sejak empat tahun lalu.

Memetik mStar Online, bapa kepada pengarah itu iaitu Datuk Yusof Haslam mengakui terkejut dengan berita itu serta berharap ianya tidak menjadi kenyataan.

“Saya tidak tahu mengenai hal ini dan terkejut apabila mendengar cerita. Jadi, saya malas hendak komen lanjut.

“Perkara ini belum sahih. Jika sudah terjadi nanti barulah saya akan komen. Tetapi, saya harap ia tidak akan terjadi,” katanya.

Terdahulu, sebuah blog hiburan mendakwa seorang pengarah terkenal bakal berkahwin dengan kekasihnya yang juga anak kepada seorang pelakon drama veteran.

Meskipun tidak menulis nama sesiapa, netizen mengesyaki gosip berkenaan adalah merujuk kepada Syamsul dan Ira Kazar.

Laporan berdasarkan seorang sumber itu mendakwa pengarah tersebut dikatakan sudah berjumpa dengan bakal bapa mentuanya bagi membincangkan hasrat tersebut.

Sementara itu, Yusof turut kasihan dan bimbang kerana berita seperti itu bakal mengganggu perasaan dan emosi cucu-cucunya.

“Saya hanya doakan yang terbaik untuk keluarga saya. Kasihan menantu saya (Puteri Sarah) jika cerita ini diperkatakan. Saya harap semua faham,” katanya.

Terdahulu, Puteri Sarah mendedahkan rumah tangganya diganggu orang ketiga iaitu Ira Kaza yang juga anak kepada pelakon veteran Kazar sejak tiga tahun lalu.


Aeril Zafrel Termenung Bil Cecah RM10,000 Makan Stik Mewah Salt Bae

Perkongsian pelakon Aeril Zafrel menjadi perhatian ramai memaparkan sedang menikmati hidangan stik di restoran mewah milik tukang masak terkenal, Salt Bae ketika bercuti di London, United Kingdom.

Menerusi video itu, Aeril bersama isterinya serta beberapa rakan lain termasuk selebriti Raf Yaakob dan Mawar Rashid menikmati hidangan tersebut.

BACA: Konon Tolak Isteri Jatuh Bot, Aeril Zafrel Didakwa Persenda Kematian Tangmo?

Aeril turut berkongsikan aksi tukang masak popular itu menyediakan daging istimewa dengan skil menabur garam yang sememangnya merupakan ‘trademark’ Salt Bae.

Namun, apa yang menjadi bualan Aeril dilihat hanya mampu mengangguk-angguk kepalanya selepas menerima jumlah harga makanan tersebut mencecah RM10,065.

Aeril turut berseloroh mengatakan dengan menulis kapsyen selepas ini jika mahu makan pastikan tengok harga terlebih dahulu.

Diruangan komen rata-rata netizen terkejut dengan harga hidangan berkenaan seolah boleh digunakan untuk makan selama setahun.

Bagaimanapun, ada yang mengatakan harga tersebut sememangnya berbaloi dengan kelazatan hidangan berkenaan ditambah ianya dihidangkan oleh Salt Bae yang sememangnya dikenali dunia.


Tidak Mahu Hidup Bermadu, Tolak RM600,000 Sebulan

Tiada wanita yang mahu hidup bermadu, sama seperti selebriti cantik Indonesia ini, Celine Evangelista yang pernah menolak tawaran seorang lelaki kaya yang mahu menjadikannya isteri serta hidup bermadu.

Menurut Celine, lelaki tersebut turut menawarkan wang sara hidup sebanyak Rp 2 Miliar sebulan bersamaan RM600,000. Berkongsi cerita itu dalam satu temu bual di satu saluran YouTube, lelaki itu juga turut memintanya meninggal dunia seni jika berkahwin dengannya.

“Saya ditawarkan untuk berkahwin dan menjadi isteri kesekian-sekian, kalau dalam agama Islam tidak mengapa. Tetapi saya tak boleh bekerja lagi.

“Setiap bulan saya akan diberi Rp 2 Miliar untuk kegunaan di luar keperluan saya termaksuklah kenderaan,” katanya.

Bagaimanapun, pelakon sinetron popular itu berkata wang bukan segala-galanya kerana cinta juga perlu ada dalam sesebuah perhuubungan.

Kata ibu tunggal kepada tiga cahaya mata lagi, dia menolak tawaran tersebut kerana tiada rasa cinta pada lelaki itu dan mahu berkahwin dengan lelaki yang dicintai.

“Tidak saya tak mahu tawaran itu, lebih baik saya bekerja sahaja. Kerana tidak ada rasa cinta dengan orang itu. Kenapa saya makan duit begitu sahaja. Saya mahu mencari pasnagan yang saya cintai bukan kerana statusnya ataupun apa yang dia boleh berikan kepada saya,” katanya.

Dalam pada itu, pelakon kacukan Itali dan Indonesia itu berkata jika dia mahu hidupnya ditanggung dari dulu lagi dia menjadi perempuan simpanan dan tidak perlu susah payah bekerja.

Terdahulu, Celine pernah berkahwin dengan penyanyi Dearly Dave Sompie pada 2012 namun bercerai setahun kemudian. Pasangan itu dikurniakan dua cahaya mata dimana salah seorangnya adalah anak angkat.

Pada 2016, Celine berkahwin dengan pelakon Stefan William dan dikurniakan seorang lagi cahaya mata. Namun mereka bercerai pada tahun lalu.


Beli Laptop Canggih Dapat Smartphone Percuma? Pergh, Lain Macam!

Komputer riba dilihat sudah menjadi salah satu peranti penting dalam hidup kita. Saiznya yang kompak, ringan dan versatil menjadikannya sangat sesuai untuk digunakan bagi tujuan kerja, menyiapkan tugasan di sekolah atau kolej, mahupun bermain.

Adakah korang berhasrat untuk membeli komputer riba? Sekiranya ya, inilah masa terbaik untuk membeli komputer riba pada tahun 2022. Sebabnya beberapa jenama komputer riba mungkin mengeluarkan model yang lebih baru, dan mengurangkan harga. Ala senang cerita ada sale!

Kami tak nak cerita panjang, kalau korang mencari komputer riba yang canggih dan murah, korang terjah jer TMT by Thunder Match yang kini sedang mengadakan promosi kaw-kaw.

Kalau korang nak tahu ada banyak jenama laptop yang dijual dengan harga tak masuk akal sehingga hujung bulan Jun ini. Paling menarik internal laptop ni adalah 11th Gen Intel® Core™ Processors, bukan calang-calang tau. Confirm komputer riba korang laju jer buat kerja. Ini antara jenama laptop yang korang boleh usha dengan harga promosi.

Lenovo IdeaPad 3 14ITL6– Intel® Core™ i5-1135G7, 8GB RAM, 512GB SSD, 14-inch display. (NP: RM3,099 Promo:RM2,859)

Lenovo IdeaPad 3 15ITL6 – Intel® Core™ i5-1135G7, 8GB RAM, 512GB SSD, 15.6-inch display. (NP: RM3,099 Promo:RM2,959)

Asus Vivobook K – Intel® Core™ i5-1135G7, 8GB RAM, 512GB SSD, 15.6-inch display.  (NP: RM2,999 Promo:RM2,899)

Asus A Series – Intel® Core™ i5-1135G7, 4GB RAM, 512GB SSD, 14-inch display. (NP: RM2,699 Promo:RM2,599)

Paling best semua ni sesuai untuk korang yang bergelar pelajar, pekerja maupun peniaga kecil. Bila ada laptop ni mudah sikit kerja korang.

Ha sebelum kami terlupa korang juga boleh mendapatkan telefon pintar Motorola Moto E40 secara PERCUMA untuk sebarang pembelian komputer riba. Kalau korang nak tahu TMT by Thunder Match adalah Peruncit Teknologi Terbesar di Malaysia, jadi di sini ada banyak produk lain yang tersedia. Korang boleh lah cuci mata usha barang hebat di sini.

Bagi korang yang masih was-was nak membeli laptop time promo ni, meh kami payung sistem pemprosesan yang ada pada laptop di promosi TMT by Thunder Match.

Pertama, apakah itu Intel® Evo™? Penamaan ini merujuk kepada Intel® PC dengan pemproses Intel® Core™ Generasi ke-11 dan ke atas. CPU ini menyediakan tahap prestasi yang tinggi pada TDP yang lebih rendah. Selain itu, CPU ini disertakan dengan grafik Intel® Iris® Xe, yang cukup untuk tugas berasaskan kreatif.

Korang takan menyesal beli laptop yang internal 11th Gen Intel® Core™ Processors. Selain berprestasi tinggi dengan seni bina teras dan grafik baharu, prestasi pintar berasaskan Artificial Intelligence (AI), dan ketersambungan wayarles dan berwayar terbaik dalam kelas1 daripada pemproses 11th Gen Intel®? Core™ mendorong prestasi komputer riba dan desktop ke tahap yang lebih tinggi.

Seni bina grafik Intel® Xe juga menyokong pengalaman hiburan yang sangat kaya pada komputer riba dan desktop, seperti 4K HDR dan permainan 1080p. Manakala sehingga 20 lorong PCIe 4.0 menyokong GPU diskret terkini.

Jangan tak tahu, sistem Built-in Artificial Intelligence (AI) termaju dan terbina dalam memperkenalkan keupayaan baharu dan berfungsi seiring dengan aplikasi yang korang harapkan setiap hari untuk mengoptimumkan kelajuan dan aliran tugas, menjadikannya lebih mudah untuk menyelesaikan sesuatu.

Bagi korang yang masih tertanya-tanya bagaimana cara untuk membeli laptop time promo ni. Nah ni caranya. Mudah jer kerja korang, klik-klik jer.

Korang boleh dapatkan laptop Lenovo & Asus  DI SINI. Jangan tak tahu, promosi ni cover seluruh Malaysia tau. Jadi buat korang yang nak laptop korang selamat tanpa pengeposan boleh tekan LINK ni untuk korang usha kedai mana paling dekat.

Buat yang tinggal sekitar Klang Valley, korang relax-relax jer. Tak perlu nak usha web TMT by Thunder Match. Whatsapp jer  untuk request laptop mana yang korang nak. Siap boleh delivery hari yang sama lagi. Huntung jadi orang Klang Valley kan? Hehe

Jadi lepas ni korang dah tak perlu fikir lama mana nak beli laptop. Terjah gudang promosi Intel x TMT ni. Selain harga yang murah, korang juga dapat laptop yang serba maju. Ingat! Promosi akan tamat pada 30 Jun ini. Cepat-cepat dapatkannya sekarang!

Untuk maklumat lebih lanjut, korang boleh layari laman sesawang rasmi TMT by Thunder Match  atau laman Facebook.

Dan korang juga boleh tekan sini  bagi mendapatkan lebih pencerahan mengenai 11th Gen Intel® Core™ Processor.


Che Ta & Zain Saidin Bersanding Lagi, Dapat Tajaan RM100,000

Umum mengetahui, setiap kali menyambut ulang tahun perkahwinan pasangan selebriti, Rozita Che Wan dan Zain Saidin akan bersanding semula seperti yang sering dilakukan sejak tiga tahun lalu.

Sekali lagi naik pelamin tahun ini, Che Ta meluahkan rasa gembira dapat meraikan ulang tahun perkahwinannya yang ke-9 dalam satu majlis gemilang di Glamhall, Damansara.

Majlis tersebut difahamkan menelan belanja RM100,000 dan ditaja sepenuhnya oleh sahabat baiknya. Che Ta berkata persiapan majlis itu juga diserahkan kepada Anas sepenuhnya.

“Persiapan untuk majlis ini tidakla dirancang lama. Semuanya saya serahkan kepada Anas. Saya hanya pergi untuk buat ukuran baju sahaja.

“Bayangkan untuk belanja makan sahaja mungkin sudah mencecah RM60,000 termasuk kos-kos lain saya rasa mungkin hampir RM100,000. Anas seorang sahabat yang baik. Saya tak terkejut dia nak taja majlis ini,” katanya.

Pada majlis tersebut, Che Ta tu melancarkan produk terbarunya iaitu Inai Che Ta yang mula berada di pasaran sejak dua minggu lalu.

Berkongsikan rahsia rumah tangga bahagia selepas hampir 10 tahun berkahwin, Che Ta berkata meskipun sibuk dia dan Zain akan keluar makan malam berdua dua kali sebulan.

“Dalam rumah tangga kena give and take. Apa perkara yang dia suka saya kena terima. Kami memang sibuk dengan kerja, tapi mesti tetapkan akan keluar makan malam bersama sekurangnya dua kali sebulan.

“Sebelum ini selalu pergi bercuti, tetapi dalam keadaan sekarang hanya boleh makan malam bersama sahaja,” katanya.

Che Ta dan Zain mendirikan rumah tangga pada Disember 2013. Pasangan itu dikurniakan seorang cahaya mata, Aaisyah Dhia Rana kini berusia 9 tahun. Che Ta turut mempunyai dua anak dari perkahwinan terdahulu, Ammar Affendy, 26 dan Aniq Ezzra, 24.


Sajat Umum Kembali Single, Dah Putus Dengan Model Lubnan?

Perkongsian usahawan kontroversi, Sajat atau nama sebenarnya Muhammad Sajjad Kamaruzzaman menjadi perhatian apabila mengumumkan sudah kembali single.

Sebelum ini, Sajat secara terbuka mengakui menjalin hubungan cinta selama dua tahun dengan model dari Lubnan dikenali sebagai Jados.

Menerusi entri itu, Sajat seolah memberi bayangan seolah tidak dihargai dan lebih baik move on daripada bertahan dengan orang yang tidak memahami.

“Now no more word appreciate. Enough is enough. I’m single ready to mingle. Be yourself, but always your better self,” tulisnya.

Perkongsian Sajat itu mendapat pelbagai reaksi daripada netizen yang bersetuju dengan pendapatnya itu. Tidak kurang juga, ada yang meninggalkan komen sindiran terhadap usahawan itu.

Dalam pada itu, ada netizen mengucapkan terima kasih kepada Sajat kerana membuktikan bahawa lelaki juga mampu setia.

Kini berhijrah ke Australia meneruskan hidup baru, pada Februari lalu, Sajat memaklumkan bahawa dia sudah menukar jantinanya kepada wanita secara sah. Katanya lagi, dia merasakan seperti dilahirkan semula dan gembira kerana proses menukar status jantina di negara itu mudah dilakukan.


“Itu Cara Saya Tayang Kekayaan Aset Selain Duit” – DSV

Baru-baru ini hangat diperkatakan video memaparkan usahawan kosmetik dan selebriti sensasi menari di TikTok dan menepuk punggung di khalayak ramai sehingga dikecam teruk.

Tampil mempertahan tindakannya itu, memetik Kosmo!, usahawan kosmetik, Datuk Seri Vida berkata meskipun sudah berusia namun tidak bermakna tidak boleh menayang ‘aset’.

“Itu cara saya tayang kekayaan ‘aset’ selain duit. Mempunyai punggung yang cantik sebenarnya aset juga.

“Terpulang orang punya penerimaan tapi kita walaupun sudah berumur tak bermakna, tak boleh tayang aset kita, lagi pun itu video kita bergurau dengan rakan-rakan kita yang rapat,” katanya.

Jelasnya lagi, video itu hanya gurauan dengan rakan-rakan sahaja serta menafikan dakwaan dirinya seorang yang jahil tentang agama.

“Ada duit tak guna kalau kendur sini sana. Saya bukan jahil tentang agama tapi tolonglah jangan pandang negatif sahaja. Sikit-sikit nak kecam saya.

“Bergurau dengan rakan-rakan sahaja bukannya saya berjoget terkinja-kinja pun. Ada orang beri nasihat, saya terima dan kita belajar sama-sama kesilapan yang telah terjadi,” katanya.


Kak KM Akui Sengaja Buat Konten Panas Untuk Tarik Perhatian

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Sering tampil dengan konten panas sehingga dikecam oleh netizen, memetik Astro Gempak, Kak KM berkata dia memang sengaja berbuat demikian untuk menarik perhatian netizen.

BACA: Beli Banglo RM5 Juta, Kak KM Tiada Niat Nak Menunjuk

“Pertama sekali, alhamdulillah sebab tular. Setiap apa yang saya buat mesti akan tarik perhatian netizen dan saya mengharapkan viral.

“Bila viral, menandakan produk saya laku kerana orang akan stalk saya dan ambil tahu apa saya buat, apa saya makan dan apa saya jual. Sebenarnya perkara-perkara viral yang saya buat ini sesuatu yang positif untuk perniagaan saya,” katanya.

Dalam pada itu, Kak KM mengaku dirinya juga manusia biasa yang pasti akan melakukan kesilapan namun dia tetap meletakkan keluarga sebagai keutamaan.

“Ye la, takkan dalam hidup ni kita asyik nak buat benda jahat je kan. Bila soal keluarga saya akan sentiasa utamakan.

“Saya dan adik-beradik sangat rapat dan kami akan sedaya-upaya untuk bahagiakan mak saya, contohnya hari tu dah beli rumah dan kali ini akan ada lagi suprise untuk mak,” katanya.


“Bukan Suami Awak Tepuk Punggung Saya” – Ifa Raziah

Baru-baru ini hangat diperkatakan video memaparkan usahawan kosmetik dan selebriti sensasi menari di TikTok dan menunjukkan punggung mereka di khalayak ramai.

Apa yang menimbulkan rasa kurang senan netizen apabila usahawan sensasi, Kak KM bertindak menepuk punggung mereka seolah mahu ‘menguji kehebatan aset’ mereka.

Memetik mStar Online, penyanyi Ifa Raziah berkata aksi yang dilakukan mereka itu hanya gurauan dan perkara biasa setiap kali mereka berjumpa.

“Kami tak buat perkara yang melampau. Bukannya saya berbogel atau selak kain hingga nampak bagaian yang tidak sepatutnya

“Video itu hanyalah sekadar gurauan antara kami apabila berjumpa. Itu cara kami gembirakan diri sendiri,” katanya.

Dalam pada itu, Ifa berkata aksi tersebut dibuat atas persetujuan bersama. Ifa juga menolak kononnya perbuatan tersebut boleh menjatuhkan maruah wanita.

“Rasanya ada juga wanita lain yang buat aksi sama seperti mana kami lakukan. Apa salahnya video tersebut? Bukannya suami awak yang tepuk punggung saya. Perbuatan itu dilakukan sesama wanita.

“Terima kasih kerana viralkan video tersebut. Saya tidak membaca komen kecaman di media sosial sebab malas nak layan,” katanya.

Terdahulu, video itu dikecam teruk oleh netizen serta menyifatkan aksi tersebut seolah tiada maruah dan dikatakan semakin melampau.


Cermin Depan Kereta Retak? Ini Yang Anda Patut Buat

Siapa jer tak cuak kalau cermin depan kereta kita retak, merekah dan pecah? Nak pula kalau kerosakan itu bukan dari diri sendiri yang buat, dia punya susah hati tu bawak sampai bertahun jadinya!

Kalau anda nak tahu, selalunya kerosakan cermin depan kereta ni dari batu-batu yang terpelanting terkena cermin kita. Ini antara sebab jer lah, sebenarnya banyak lagi sebab-sebab lain seperti serpihan jalan atau persekitaran, suhu tinggi dari cahaya matahari atau mungkin juga dari salah pemasangan.

Untuk pengetahuan anda, cermin kereta kebiasaannya direka dan diperbuat daripada kaca berlamina (laminated glass).

Proses membuat kaca cermin berlamina ini melibatkan pengapitan antara filem interlayer yang diperbuat daripada Polyvinyl butyral (PVB) iaitu sejenis plastik. Apabila antara dua kepingan kaca ini bergabung melalui tekanan dan haba, ia akan menguatkan lagi komponen tersebut secara kimia dan mekanikal.

Proses pemanasan yang dijalani ini juga menguatkan lagi struktur kaca supaya tahan lasak dan tidak mudah pecah. Malah kaca jenis lamina ini selamat digunakan untuk anda kerana apabila ia pecah akibat kemalangan atau terkena objek keras, ia tidak akan pecah dalam bentuk kepingan kaca biasa. Ia akan berderai menjadi butiran halus.

Tetapi! Anda yakin selamat ke kalau memandu dengan keretakan cermin kereta anda tu? Bagaimana pula dengan keselamatan anda?

Penting ya untuk anda risau dengan keselamatan anda dan juga orang yang menaiki kenderaan anda tu. Kadang-kadang dari keretakan kecil itulah ia akan mula merebak menjadi keretakan besar dan boom! Terus berkecai cermin tu. Risaunya!

Memang lah kalau anda memandu dengan celah kecil di kaca depan kereta anda itu tidak berbahaya. Tapi, seeeloknya, cermin depan yang rosak diperbaiki atau diganti secepat mungkin sebelum ada perkara yang tidak elok berlaku di kemudian hari. Jangan sampai jadi mimpi ngeri!

Apa yang anda dapat kalau perbaiki cermin depan kereta anda tu?

Kalau anda nak tahu membaiki cermin depan yang merekah hanya mengambil masa 30 minit jer. Jimat masa. Kalau anda perbaiki segera, tak perlu lagi lah anda tersadai di tepi jalan tu gara-gara cermin depan berderai! Lagi lama nak tunggu bantuan datang. Ye dak?

Untuk info anda, rekahan kecil tanpa disangka boleh menjadi retakan penuh yang boleh membawa kepada pembentukan serpihan kaca kecil tau. Hal ini boleh mencederakan anda dan juga penumpang kenderaan.

Rekahan yang lebih daripada 7cm dari tepi cermin depan biasanya boleh dibaiki, dengan syarat cip/rekahan tersebut tidak besar lebih daripada 28mm, dan rekahan tidak lebih daripada 76mm. Jadi, apa salahnya kalau anda perbaiki jer dulu kerosakan yang ada tu.

Cermin depan yang dibaiki bermakna kurang satu kaca yang tidak boleh dikitar semula dihantar ke tapak pelupusan kerana Polyvinyl butyral (PVB) di antara kaca berlamina mengambil masa yang lama untuk terurai! Haa, nampak macam kecil jer tindakan ini tapi besar faedahnya untuk alam sekitar.

Sebenarnya kalau anda perbaiki cermin anda, ianya lebih murah daripada menggantikan yang baru. Boleh lah nak jimat sikit kan di samping terjaga juga keselamatan anda tu.

Jadi, apa yang perlu anda buat? Takkan masih lagi nak mempertaruhkan nyawa?

Nasihat kami adalah anda baiki jer terus cermin depan kereta anda tu. Ingat! Membaiki cermin depan anda lebih baik untuk keselamatan anda serta boleh ke jalan raya tanpa perasaan risau! Kalau tak baiki, nanti ramai yang tersadai di jalan raya. Fikir-fikirkanlah yer.

Anda boleh ke Berjaya Sompo Windscreen Repair Roadshow yang akan berlangsung dari 15-19 Jun 2022, di Oval Concourse di 1Utama Shopping Mall.

Apa yang bagusnya, di sini anda dapat mengetahui dengan lebih lanjut tentang pembaikan cermin depan dan juga boleh tengok sendiri demostrasi pemasangan cermin depan kereta di sana! Wah, menariknya.

Selain itu, Berjaya Sompo juga akan menyediakan perkhidmatan pembaikan cermin depan PERCUMA untuk anda dan semua pemegang polisinya. Untuk info lanjut, anda boleh KLIK LINK INI.


Sharnaaz Ahmad Sebak Hantar Jebat Jayden Pergi Tadika

Pelakon Sharnaaz Ahmad berasa sebak ketika menghantar anak lelakinya, Jebat Jayden ke Children’s Discovery House’, semalam.

Memetik Utusan Online, Sharnaaz berkata sebagai bapa sudah tentu dia rasa tersentuh kerana tidak sangka begitu cepat masa berlalu dan memahami perasaan ibu bapa yang menghantar anak-anak ke sekolah.

“Jebat okey, semua okey, cuma bila dalam pukul 11 macam tiu dia dah nak balik. Dia kata dia nak tidur dekat rumah dengan mummy (Nabila).

“Memang terasalah masa sekejap saja masa berjalan. Dulu bila tengok orang komen, sebak hantar anak ke sekolah kita tak faham. Sekarang baru faham.

“Rasa dia akan cepat membesar dan akan cari kehidupan sendiri dah selepas ini. Dengan kawan-kawan, dengan awek (teman wanita),” katanya.

Semalam, Sharnaaz ada memuat naik video memaparkan momen menghantar anaknya untuk ke tadika buat pertama kalinya. Turut kelihatan, Noor Nabila bersama-sama menemani anak mereka.

Terdahulu, Sharnaaz dan Noor Nabila mendirikan rumah tangga pada 31 Mac 2017 namun disahkan bercerai pada 9 Julai 2020 secara hakam.

Hasil perkahwinan, pasangan itu dikurniakan seorang anak lelaki iaitu Jebat Jayden kini berusia empat tahun.


Syifa Melvin Bangga Harimau Malaya Layak Ke Piala Asia

Pelakon Syifa Melvin yang juga kekasih pemain skuad kebangsaan iaitu Safawi Rasid meluahkan rasa bangga dengan kejayaan pasukan Harimau Malaya.

Menamatkan kemarau 43 tahun apabila layak ke pentas Piala Asia 2023, malam tadi aksi Safawi tidak menghampakan apabila berjaya menyumbang satu gol menerusi penalti.

Menerusi satu perkongsian di Insta Story itu juga, Syifa turut mengucapkan rasa syukur di atas kemenangan Malaysia menentang Bangladesh malam tadi.

Selain memberi sokongan padu, Syifa juga sentiasa mempertahankan Safawi dan memberi semangat kepada kekasihnya itu apabila dikecam netizen akibat aksi hambarnya di padang dan Malaysia tewas.

Baru-baru ini tular video memaparkan Syifa hadir ke stadium memberi sokongan kepada kekasihnya yang beraksi menentang Bahrian.

Terdahulu, Syifa dikatakan menjalin hubungan dengan pemain berusia 25 tahun itu, namun tidak ada sebarang pengesahan rasmi daripada kedua belah pihak. Bagamanapun, pada Februari lalu Syifa menunaikan ibadah umrah bersama keluarga kekasihnya.


Maria Farida Mengaku Kalau Tak Mekap Rupa Dah Macam Maid

Meskipun di usia 53 tahun, pelakon Datin Seri Maria Farida dilihat masih kekal cantik dan muda seperti anak dara.

Memetik Utusan Online, Maria berkata dia sering dituduh melakukan rawatan pada wajah sedangkan dia takut dengan jarum suntikan.

“Saya hadap perkara ini. Asyik tanya klinik mana? Suntik apa? Pada tahap ini, saya tak tahu, nak marah atau anggap itu sebagai pujian.

“Hakikatnya, saya tak buat apa-apa. Percaya atau tidak? Terpulang. Saya takut jarum dan kesakitan. Sampai ambil vaksin Covid-19 pun saya ketakutan.

“Pada saya, kecantikan yang dianugerahkan mungkin ada kaitan dengan genetik saya. Dan mungkin saya sentiasa gembira dan selalu positif,” katanya.

Kata Maria lagi, setiap wanita mampu memiliki kecantikan semula jadi tanpa melakukan rawatan yang membahayakan.

“Ada yang kata, mustahil. Apa yang mustahil? Tak perlulah suntik filler, bedah sana sini, ikut trend. Semua boleh dimiliki tanpa perlu ‘buat muka’.

“Saya suka pada kecantikan asli. Saya boleh tahu, yang buat muka atau tidak. Muka bengkak, dagu panjang, hidung tinggi. Tak cantik,” katanya.

Dalam pada itu, Maria berkata dia menerima kekurangan dirinya. Malah, Maria mengakui jika tanpa solekan dia juga dilihat biasa.

“Tiada yang sempurna. Ada masa, bila tak bersolek, saya nampak biasa sahaja. Macam pembantu rumah pun ada.

“Kalau keluar rumah, memanglah kena usaha sedikit. Pakailah make up. Saya ada kurangnya. Tanpa solekan, jelas nampak kedutan, lingkaran hitam bawah mata. Tapi sekarang ada filter di media sosial. Itu rakan baik saya.

“Jadi tak perlu nak bedah itu ini. Kita kena terima. Kecantikan menyerlah seiring usia. Begitu juga kelakuan kita, kena seiring usia. Walaupun aktif di TikTok, ada had yang saya tetapkan,” katanya.


Jual Rumah RM1.2 Juta, Shuk Sahar Pindah Ke Pulau Pinang

Semalam, perkongsian pelawak Shuk Sahar menjadi perhatian apabila memuat naik video mengucapkan selamat tinggal kepada rumahnya yang sudah pun mempunyai pemilik baru.

Memetik Harian Metro, Shuk mengakui sedih apabila terpaksa menjual tersebut tersebut. Namun, dia percaya ada rezeki lain menantinya kelak.

BACA: Dah Kosongkan Rumah, Shuk Sahar Ucap ‘Bye Bye’ Pada Rumah RM1.2 Juta

“Rumah orang dah beli sebelum sambutan hari raya hari tu lagi. Cuma proses agak lama. Ini pun saya masih kemas barang untuk dibawa keluar.

“Diakui memang sedih, tapi tidak apa lah ada rezeki lain nanti. Banyak kenangan dalam rumah ini. Semuanya tinggal kenangan. Doakan saya ya,” katanya.

Menurut Shuk, dia bakal berpindah Pulau Pinang dan menetap di negeri itu buat sementara waktu apatah lagi dia bakal membuka perniagaannya di sana.

“Saya akan terus pindah dan buat sementara waktu duduk di Pulau Pinang. Dalam masa sama, saya memang sedang ‘set up’ perniagaan kafe iaitu Smooth Café di Sungai Dua, di sana,” katanya.

Terdahulu, Shuk memaklumkan mahu mahu menjual rumah banglo miliknya pada harga RM1.2 juta kerana memerlukan wang untuk meneruskan kehidupan.


“Kain Baju Tebal, Tidak Menampakkan Bahagian Yang Tak Sepatutnya”

Perkongsian terbaru pelakon dan penyanyi Nabila Razali mengundang kecaman ramai apabila memuat naik gambar memakai baju renang.

Rata-rata netizen kurang senang dengan pakaiannya itu kerana dikatakan agak ketat dan menonjolkan bentuk badannya.

BACA: Ditinggalkan Kerana Orang Ketiga, Nabila Razali Belum Boleh Duduk Semeja Dengan Bekas Kekasih

Memetik mStar Online, Nabila berkata baju tersebut sesuai dengan aktiviti yang dilakukannya serta baju tersebut tidak menampakkan bahagia tidak sepatutnya.

Malah, Nabila berkata dia sudah bertanyakan kepada ibunya sama ada perlu memadam atau tidak perkongsian tersebut.

“Selepas terima DM, saya ada bertanyakan kepada ibu. Dia tidak ada masalah kerana itu adalah baju mandi dan memang sesuai untuk aktiviti yang dilakukan. Material baju tersebut cukup tebal dan tidaklah menampakkan bahagian yang tidak sepatutnya,” katanya.

Enggan melatah serta memahami tindakan peminat yang sentiasa prihatin dengan perkongsiannya, Nabila mengucapkan terima kasih di atas teguran diberikan serta akan memperbaiki diri di masa akan datang.

“Saya terima teguran dengan hati terbuka. Kalau perkara itu salah, ia tetap salah. Doakan yang terbaik buat saya,” katanya.


Anzalna Nasir Tak Beli Barang Tiruan Untuk Anak

Pasti ramai tahu pelakon jelita, Anzalna Nasir baru saja menimang cahaya mata kedua pada Mei lalu yang diberi nama Mohamad Emirhan.

Foto anak keduanya itu menjadi bualan ramai lebih-lebih lagi mata netizen tertumpu kepada jenama bedung yang dipakai Emirhan yang dikatakan berharga mencecah ribuan ringgit.

Malah, di Insta Story ada netizen mempersoalkan tindakannya itu membeli baju berjenana untuk anak-anaknya serta bertanyakan sama ada Anzalna pernah membeli barangan tiruan untuk anaknya.

Menjawab persoalan tersebut, Anzalna berkata dia tidak pernah membeli barangan berjenama tiruan untuk anak-anaknya kerana bimbang memalukan anak jika ianya diketahui orang.

Menurut Anzalna lagi, dia tidak berkira dalam soal berbelanja untuk anak-anak kerana mereka adalah pembawa rezeki. Ujarnya lagi, lebih baik jika berbelanja mengikut kemampuan diri walaupun barangan tersebut bukanlah yang berjenama.

Anzalna mendirikan rumah tangga dengan Hanif Zaki pada 2016. Pasangan ini dikurniakan seorang anak lelaki iaitu Momahad Eidress kini berusia 2 tahun.


“Saya Tak Pernah Minta Dia Seurat Rantai & Duit, Yang Saya Perlukan Kesetiaan” – Ellie Suriaty

Perkahwinan bersama Azri Iskandar yang dibina selama 19 tahun akhirnya ke titik noktah apabila pelakon Ellie Suriaty mendedahkan sudah tidak lagi merasai kemanisan dalam rumah tangganya.

Memetik Astro Gempak, Ellie berkata dia mengambil keputusan untuk mengundur diri selepas melihat perubahan bekas suaminya itu yang tidak mahu meneruskan kehidupan bersamanya.

“Saya kenal lelaki (Azri) ini 19 tahun atau 22 tahun termasuk perkenalan sebelum berkahwin. Jadi saya tahu perubahannya dari segi body language semua.

“Jadi saya faham dan saya tak mahu bertanya kerana kita pernah laluinya. Kadang-kadang dia seperti tidak hidup di dalam rumah…

“Dapat barang pre-loved pun suka kerana bagi saya momen itu bukan lagi barang atau material. Tak perlu pun terbangkan saya ke London atau Paris,” katanya.

Meluahkan isi hatinya menerusi program Hard To Heard bersama pengacara popular Datuk Aznil Hj Nawawi, Ellie berkata sepanjang perkahwina dia tidak pernah meminta barang kemas mahupun duit, sebaliknya hanya kesetiaan yang dipinta.

“Dia mudah kahwin dengan saya dan cerai pun mudah…Sepanjang hidup dengan dia saya tak pernah mintak seurat rantai, barang kemas, cincin berlian atau apa…

“Apa yang saya perlukan kesetiaan, saya tak pernah mintak duit sebulan RM5,000 ke kerana wang bukan isunya… Its always about love,” katanya.


Hamid Gurkha Meninggal Dunia

Pelawak legenda, Hamid Gurkha, menghembuskan nafas terakhir pada usia 90 tahun akibat penyakit tibi dan beberapa komplikasi lain di Hospital Tengku Ampuan Rahimah, Klang, jam 2.19 petang tadi.

Memetik BH Online, berita duka itu disahkan oleh anak bongsunya, Nor Ashita Hamid.

“Kami reda atas pemergian arwah. Allah lebih menyayangi arwah selepas enam hari dimasukkan ke hospital,” katanya.

Dalam pada itu, Ashita berkata jenazah bapanya masih berada di hospital untuk melalui beberapa prosedur namun tidak dapat pastikan bila akan dikebumikan.

“Saya dan adik-beradik tak dapat menjangkakan bila pengebumian akan dilaksanakan. Mungkin hari ini atau esok, tetapi kami berharap urusan pengebumian dapat dipercepatkan,” katanya.

Khamis lalu, arwah Hamid Gurkha dimasukkan ke Unit Rawatan Rapi (ICU) selepas mengalami batuk teruk.

Hamid mendirikan rumah tangga dengan Timah Abdul Hamid, 80 tahun pada April 1957. Pasangan itu dikurniakan lapan cahaya mata, namun dua daripadanya meninggal dunia. Beliau juga dikurniakan 32 cucu dan 18 cicit.


Hantar Zara Zya Sampai Kereta, Netizen Nampak Shuib Ucap ‘Waalaikumsalam Cinta’

Baru-baru ini hangat diperkatakn apabila pelakon Zara Zya memuat naik gambar serta video di TikTok bersama Shuib Sepahtu.

Susulan perkongsian itu, ramai peminat yang teruja dan menyokong serta merestui jika kedua-dua mereka benar-benar bercinta.

Turut menjadi perhatian komen seorang netizen yang mengatakan seolah nampak Shuib mengucapkan ‘Waailaikumsalam cinta’ selepas menghantar Zara ke kereta.

Memetik mStar Online, Zara meminta peminat untuk mendoakan yang terbaik serta sentiasa positif. Ujarnya, dia dan Shuib ada kehidupan mereka masing-masing.

“Bila ada video atau gambar dengan lelaki ini, terus nak jodohkan. Saya tak kisah nak komen apa, asalkan benda yang baik-baik.

“Tapi harap dapat fikir yang positif saja sebab tak nak la nanti ada pihak lain pula terasa hati. Shuib pun ada kehidupannya sendiri, sama juga dengan saya,” katanya.

Sebelum ini dikatakan mempunyai hubungan istimewa dengan usahawan kosmetik, Alha Alfa, Zara mengakui mereka memang rapat namun tidak pernah bercinta.

“Doakan yang baik-baik untuk saya. Doakan saya bertemu dengan jodoh yang baik. Insya-Allah kalau ada berita gembira ke apa saya akan kongsi.

“Buat masa ini nak fokus pada diri sendiri, perniagan dan karier seni. Mana tahu kalau tiba-tiba bertemu jodoh terus kahwin,” katanya.


Kurus & Kacak, Suami Faezah Elai Tak Sentuh nasi Sejak 2019, Makan 12 Biji Telur Sehari

Penampilan suami kepada pelakon Faezah Elai yang juga pengarah terkenal iaitu Heykal Hanifah menjadi perhatian rami apabila tampil semakin kurus dan kacak.

Memetik Harian Metro, Heykal menafikan dakwaan netizen mengatakan dia membuat pembedahan bariatrik atau potong usus, sebaliknya hanya mengamalkan pemakanan sihat.

BACA: Faezah Elai Bengang Netizen Salahkan Artis Setiap Kali Isu SOP

“Potong usus? Tidak ada masa nak buat. Buang duit saja. Kalau boleh buat cara yang mampu iaitu dengan mengamalkan pemakanan sihat dan bersenam, buat saja. Tapi kalau mampu dengan cara pembedahan, terpulang. Masing-masing punya selera dan pilihan,” katanya.

Menurut Hekyal, beratnya kini mencapai 75 kilogram, dia mengamalkan diet pemakanan dengan memakan 10 hingga 12 biji telur sehari serta tidak menyentuh nasi sejak tiga tahun lalu.

“Selepas itu ambil keputusan, lagi pula anak-anak kecil lagi dan masih sekolah, takutlah kalau jadi apa-apa masalah atau sakit.

“Dengan kesedaran itu, saya dan isteri ambil langkah amalkan gaya hidup sihat iaitu diet. Macam-macam diet saya buat dari segi pemakanan. Isteri yang banyak uruskan pemakanan saya sampai sekarang. Saya tahu kalau lapar, dia buatlah apa yang patut. Cuma, tahap kelaparan tak macam dulu.

“Sepanjang diet hingga sekarang, teruk juga menu saya. Ada sampai tiga bulan makan telur saja setiap hari iaitu 10 hingga 12 biji sehari dengan pelbagai jenis masakan. Hinggakan saya terkena penyakit Gerd disebabkan diet teruk.

“Tapi sekarang alhamdulillah okay dah selepas jumpa doktor dan diberikan ubat. Doktor juga menyarankan menu yang boleh dimakan. Dalam masa sama, saya juga tak makan nasi dari 2019 sampai sekarang,” katanya.

Dalam pada itu, Heykal berkata disebabkan berat badannya lebih 100 kilogram sebelum ini menyebabkan dia mengalami masalah sakit pinggang dan sukar ketika menunaikan solat. Katanya lagi, dia juga berharap dapat meneruskan gaya hidup sihat yang diamalkannya kini.

“Ketika berat masih lebih 100kg nak solat dan duduk antara dua sujud pun susah. Saya juga sakit pinggang sebab terlalu berat.

“Nak tengok perkembangan badan saya semua ada di Intagram. Siapa ‘follow’ saya memang nampak perkembangan. Tidak adalah mendadak turun. Mungkin lepas ni kalau tak jaga naik balik, tapi tak nak lah.

“Tahap kolestrol, kencing manis, dan lain-lain semua dah normal. Sebelum ni semua di tahap ‘border’. Alhamdulillah sekarang dah okay dan semoga dapat teruskan gaya hidup sihat ini,” katanya.


Fazura Tayang Fattah Amin Bagi Hadiah, Netizen Tuduh Nak Lawan Suami Siapa Terbaik Ke?

Baru-baru ini hangat diperkatakan apabila selebriti popular Neelofa menerima kejutan hadiah rantai tangan jenama mewah LV daripada suaminya, PU Riz.

Terbaru, giliran pelakon Fazura pula memuat naik gambar di Insta Story apabila suaminya,, Fattah Amin menghadiahkan barangan jenama mewah, Chanel.

BACA: Mahu Tiga Anak, Fazura Rancang Anak Kedua Hujung Tahun Ini

Menerusi entri itu, Fazura turut menitipkan rasa sayang serta mengucapkan terima kasih buat suaminya serta mendoakan agar dilimpahkan rezeki.

Sementara itu, di media sosial rata-rata netizen membandingkan Fazura dan Neelofa. Malah, netizen  mendakwa berlawan-lawan nak menunjuk suami siapa paling terbaik.

Tidak kurang juga, ada yang memberikan komen sindiran untuk melihat hadiah apa diterima diterima kedua mereka selepas ini.

Dalam pada itu, ada yang melihat perkongsian mereka itu sesuatu yang positif dimana sangat bertuah kedua mereka dikurniakan suami yang pandai menghargai.


Dah Kosongkan Rumah, Shuk Sahar Ucap ‘Bye Bye’ Pada Rumah RM1.2 Juta

Berapa bulan lalu, pelawak Shuk Sahar memaklumkan mahu mahu menjual rumah banglo miliknya pada harga RM1.2 juta kerana memerlukan wang untuk meneruskan kehidupan.

Menerusi perkongsian terbaru, Shuk memuat naik video mengucapkan selamat tinggal kepada rumahnya yang sudah pun mempunyai pemilik baru.

Dalam video dikongsikan itu, turut memaparkan proses memindahkan barang rumah dari kediaman dua tingkat tersebut. Shuk turut menyertakan kapsyen mengatakan bahawa mungkin ada rezeki lebih baik di masa akan datang.

Perkongsian Shuk itu mendapat pelbagai reaksi daripada netizen yang berterusan meninggalkan komen mengenai isu kecurangannya serta mengatakan ianya balasan kerana curang dengan isterinya.

Bagaimanapun, ada segelintir netizen bersimpati dengan nasib pelawak itu serta berharap Shuk belajar di atas apa yang berlaku.

Terdahulu, Shuk berkata dia mahu menjual rumah berkenaan kerana perlu menjelaskan hutang kad kredit dan cukai Lembaga Hasil Dalam Negeri (LHDN)


Netizen Tegur Aksi Goyang, Tepuk Punggung Pengasas Produk

Sebut sahaja nama usahawan sensasi Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Baru-baru ini, perkongsian terbaru pengasas produk itu menjadi perhatian apabila memaparkan usahawan kosmetik Datuk Seri Vida, pelakon Ifa Raziah dan penyanyi Cheta Pot Pet menunjukkan punggung mereka di khalayak ramai.

BACA:  Beli Banglo RM5 Juta, Kak KM Tiada Niat Nak Menunjuk

Apa yang menimbulkan rasa kurang senan netizen apabila Kak KM bertindak menepuk punggung mereka seolah mahu ‘menguji kehebatan aset’ mereka.

“Punggung siapa yang paling mencengkam sekali, kita tengok! Jadi siapa nak dapatkan punggung paling ‘aum’ sekali, korang kena datang,” katanya.

Diruangan komen, rata-rata netizen menyifatkan aksi tersebut seolah tiada maruah serta dikatakan semakin melampau.

Meskipun ramai yang mengecam, namun ada yang mendoakan agar kesemua mereka diberikan hidayah. Malah, ada netizen mengatakan disebabkan itu juga penghuni neraka kebanyakannya golongan wanita.


“Walupun Free Hair Tak Bermakna I Jahat, Boleh Bertaubat Bila Tiba Masanya” – Isteri Caprice

Isteri kepada penyanyi rap, Caprice iaitu Farra Inalis mengambil pendekatan untuk tidak melenting dengan kecaman yang dilemparkan terhadapnya.

Menerusi satu perkongsian di Instagram, Farra berkata dia tidak dapat memuaskan hati semua orang serta percaya segala kecaman netizen memberi manfaat kepadanya termasuk publisiti secara percuma.

“Nak puaskan hati manusia? Sampai kiamat pun memang tak mampu.. kenapa Elis nak melenting kalau orang caci maki atau nak comment bukan2 sedangkan mereka sedang memberi benafit dekat i tanpa mereka sedar.

“Viral, buatkan i lagi tambah followers and lonjakkan sales i . Untung free marketing.
bukan i mintak, diaorang sendiri yang volunteer nak tolong,” tulisnya.

Kata Farra lagi, orang ramai tiada hak untuk menjatuhkan hukum kerana dosanya adalah urusannya dengan Tuhan dan akan bertaubat apabila tiba masanya nanti.

“Walupun i free hair.. tak bermakna i jahat .. I berdosa urusan i dengan Allah , i boleh mintak maaf & bertaubat bila tiba masanya..

“I dengan suami itu urusan antara kami , tak perlu nak tolong remind me “kesian suami tanggung dosa” helloo , he knows who’s he married with. Korang sesama manusia tak berhak nak menghukum, pilihan masing2,” katanya.

Dalam pada itu, Farra menganggap individu mengecamnya sekadar mahu menumpang populariti atau mungkin sedang kesunyian sehingga berbuat demikian.

“For me, all those negative comments i anggap mungkin makcik or pakcik bawang need attention atau nak tumpang glamour kat comment, biarkan lah… kesian hidup sunyi sangat, takde benda best kan?

“Mungkin dengan fitnah/hina orang boleh buat dia rasa bahagia. I busy tak sempat nak baca semua, kalau terbaca pun buat tersenyum sorang-sorang,” katanya.


Dituduh Buat Projek Dalam Tandas Hotel, Ada Yang Dakwa Pernah Langgan Fiza Halim?

Tiada angin tiada ribut, hangat diperkatakan apabila nama Fiza Halim menjadi bualan ramai berikutan sebuah artikel mendakwa pelakon itu maksiat dengan seorang pelanggannya dalam bilik air di sebuah hotel terkemuka.

Malah, dalam perkongsian itu terdapat paparan skrin beberapa pengguna Twitter yang mendakwa pernah membayar Fiza untuk perkhidmatan seks.

Memetik mStar Online, Fiza menyifatkan ianya satu fitnah. Fiza berkata, pada awalnya dia enggan mengulas mengenai perkara itu kerana bimbangkan keadaan ibunya yang sedang sakit.

“Ikutkan saya malas nak layan sebab tak tahu nak kata apa. Saya tahu fasal fitnah itu pun sebab peminat yang hantar kepada saya. Kalau saya diam saja, orang anggap berita itu betul. Kalau jelaskan pun, mesti ada yang kata tipu. Saya pun tak tahu dah nak kata apa.

“Ibu saya dah la tengah sakit! Dia baru saja disahkan mengidap penyakit kanser usus… dah masuk stage 3, tiba-tiba datang pula masalah lain,” katanya.

Kata Fiza lagi, dia tidak akan melakukan perbuatan terkutuk itu kerana ia hanya memalukan diriya serta keluarga. Katanya lagi, dia tak mahu menuduh mana-mana pihak kerana sedar ada ramai yang iri hati melihat dirinya bahagia.

“Boleh fikir sendiri, logik ke tak? Takkan la saya nak buat maksiat di tempat umum dan malukan diri sendiri dengan berkongsi di laman sosial.

“Agak-agaklah nak sebar fitnah sampai macam itu sekali… sangat melampau! Saya ada anak dan keluarga, takkan la saya nak buat benda terkutuk itu.

“Saya tak tahu siapa penyebar fitnah itu dan apa motif dia. Saya tak berani nak tuduh siapa sebab ramai orang dengki tengok kebahagiaan kita,” katanya.


Anak Selamat Disunatkan, Mira Filzah Menangis

Perkongsian pelakon dan pengacara Mira Filzah dan suaminya, Wan Emir Astar menjadi perhatian ramai apabila memaklumkan putera sulung mereka, Wan Khair Amir selamat berkhatan di usia sebulan.

Menerusi entri itu, pasangan itu meluahkan rasa bangga dengan anak mereka yang tenang ketika menjalani proses tersebut.

Wan Emir berkata dia tidak menangis sebaliknya ngilu namun isterinya menangis sebaik sahaja melihat anak mereka menangis.

“Papa dan Mama sangat bangga yang kamu pandai membawa diri dengan baik semasa sunat/khatan! Mama menangis apabila mendengar kamu menangis pada awalnya itu. Papa tak menangis, tapi ngilu.

“Tapi sepanjang masa sehingga selesai, kamu tenang dan senyap. Senang Dr nak buat kerja. Bak kata Dr Razak “..depan sudah lepas, bawah pun sudah lepas.. you’re a cool baby,” tulisnya.

Perkongsian tersebut mendapat pelbagai reaksi daripada netizen yang mengucapkan syukur kerana anak sulung pasangan itu selamat berkhatan serta ramai mengatakan sunat ketika bayi mudah untuk dijaga.

Mira Filzah mendirikan rumah tangga dengan Wan Emir Astar pada 3 September 2020. Pasangan itu dikurniakan cahaya mata lelaki, Wan Khair Amir pada 10 Mei lalu.


“Habis Sudah Air Mata Saya, Jangan Ganggu Hidup Kami Lagi”

Sejak Jumaat lalu, hangat diperkatakan apabila seorang wanita dikenali sebagai F mendakwa diajak bernikah oleh pelakon Azri Iskandar serta sudah berjumpa dengan keluarga pelakon itu di kampung.

Memetik Harian Metro, Azri berkata dia tidak mahu bercakap lagi mengenai wanita F itu serta meminta supaya tidak menganggu hidupnya bersama kekasihnya, Dr Azra Diera.

BACA: Ibu Kekasih Pengsan, Azri Iskandar Nak Saman Wanita ‘F’ & Portal Berita

“Habis sudah air mata saya. Jadi jangan ganggu hidup kami lagi. Saya dah tak tahu nak marah, sebab saya punya marah dan carutan sudah dilepaskan kepada portal berita dan pihak Dewan Bandaraya Kuala Lumpur (DBKL).

“Jadi cukup! Saya takkan cakap apa-apa lagi berkenaan wanita F. Air mata saya pun dah habis. Lepas ni air mata saya untuk Dr Azra Diera, 43 saja. Air mata Azra pun untuk saya, bukan untuk perempuan itu,” katanya.

Ditanya mengenai keadaan ibu kekasihnya yang jatuh pengsan sehingga dimasukkan ke hospital, Azri berkata bakal ibu mentuanya itu masih berada di dalam wad.

“Mak Azra masih dalam wad, tapi alhamdulillah dia okay. Tekanan darah menjadi tak stabil sebab dia terkejut selepas menonton video perempuan itu. Dia bukan orang muda, mak dan ayah Azra sudah berusia lebih 70 tahun. Kami pun jadi ‘sakit’ disebabkan masalah ini. Mak tu sakit, akibat kejadian ni dia di hospital,” katanya.

Terdahulu, Azri berkata akan mengambil tindakan undang-undang terhadap wanita bernama F serta portal yang susulan tuduhan wanita itu yang dianggap fitnah.


Tak Boleh Tengok Orang Susah, Nadzmi Adhwa Dedah Isteri Berhabis RM10,000 Bantu Mangsa Banjir

Pasti ramai tahu pasangan pelakon Nazdmi Adhwa dan isterinya, Ardell Aryana sering menyertai misi bantuan kemanusiaan sama ada di Malaysia atau luar negara.

Memetik mStar Online, Nadzmi mendedahkan isterinya pernah berhabis RM10,000 wang simpanannya untuk membantu keluarga mangsa banjir.

BACA: Ardell Aryana Angkut Dua Bot, Redah Banjir Di Pantai Timur

“Isteri saya ini, kalau nampak orang susah dia mesti akan terus bantu. Dia pernah habiskan RM10,000 untuk bantu keluarga miskin… dia memang tak berkira soal duit.

“Macam saya, akan fikir terlalu banyak duit itu, tapi berbeza dengan dia. Isteri saya punya ikhlas boleh beri banyak itu, kalau saya ikhlas hanya RM500 saja.

“Tapi kami percaya pada rezeki, sebagai contoh, kami pernah habiskan RM30,000 untuk bantu mangsa banjir. Sehari selepas itu, kami dapat semula jumlah duit itu,” katanya.

Kata Nadzmi wang berjumlah RM10,000 itu terbahagi kepada RM5,000 pakaian serta barangan keperluan dan sebahagiannya lagi untuk pembelanjaan mereka sekeluarga.

Difahamkan, Nadzmi bakal terbang ke Tanzania, Afrika Timur bernama enam ikon popular bermula 6 Julai sehingga 19 Julai bagi menyertai misi kemanusiaan anjuran Pertubuhan Impak Prihatin Malaysia atau Impactive Malaysia (IM).

Hampir dua minggu bakal meninggalkan keluarganya pada Aidiladha nanti, Nadzmi berkata anaknya, Arwa Malaika akan dijaga oleh Ardell.

“Insya-Allah saya pun akan ke Afrika untuk misi bantuan di sana pada Raya Aidiladha nanti selama dua minggu. Sepanjang saya di sana, isteri la yang akan jaga anak kami.

“Sebelum ini, isteri banyak sertai misi bantuan, jadi kali ini giliran saya pula. Isteri pun tak kisah akan sambut raya tanpa saya,” katanya.

Nadzmi dan Ardell mendirikan rumah tangga pada 1 September 2019. Pasangan itu dikurniakan cahaya mata perempuan pada 5 Jun 2020.


“Berak Pun Kena Ambil Gambar Ke…Hidup Ummah”

Sebelum ini, penyanyi rap, Caprice mendedahkan isterinya, Farra Inalis menerima rawatan dipercayai mengalami gangguan sihir. Malah, Caprice turut meminta bantuan ramai bagi mengubati penyakit misteri itu.

Terbaru, perkongsian Caprice mengejutkan ramai apabila memuat naik video tarian Marry Me yang menjadi trend di media sosial.

BACA: Menari Sakan Di TikTok, Netizen Tanya Betul Ke Isteri Caprice Kena Sihir?

Menerusi video itu, isterinya dilihat menari sambil memegang beberapa jenis perisa vape. Namun, apa yang lebih menjadi perhatian, Caprice duduk di tandas sehingga mendedahkan aurat bahagian pahanya.

Perkongsian video itu menerima pelbagai reaksi daripada netizen yang mendakwa rakaman di tandas itu tidak manis dipaparkan.

Kata netizen lagi, aurat lelaki sememangnya selepas lutut sahaja tetapi bukannya menutup lutut sebaliknya mendedahkan bahagian paha.

Dalam pada itu, ada yang meninggalkan komen meminta video itu dipadam sebelum penyanyi rap itu dikecam teruk oleh netizen.


Jamal Abdillah Bahagia Dapat Jumpa Zaki Yamani

Penyanyi lagenda, Datuk Jamal Abdillah meluahkan rasa bahagia dan gembira apabila dapat bertemu dengan anak keduanya, Zaki Yamani yang sebelum ini merindukan bapanya.

Memetik Harian Metro, Jamal berkata dia berharap anaknya itu gembira dapat bertemu dengannya serta tahu bahawa dia sayangkan anaknya itu.

BACA: Osama, Zaki Yamani Tak Pernah Rasa Beraya Dengan Jamal Abdillah

“Bahagia hari ini jumpa anak keduaku. Ialah masing-masing sibuk. Dia sibuk, saya pun sibuk. Dia baru 16 tahun dan masih sekolah lagi. Saya berkesempatan beli baju untuk dia sebelum ini.

“Saya simpan dah lama untuk dia. Kalau dia nak pakai untuk pertandingan seperti satu program realiti pun tak apa janji dia gembira. Harapan saya agar dia pun gembira dapat jumpa saya dan dia tahu saya sayangkan dia.

“Mungkin dah takdir kami begini. Tak semestinya saya tak sayang anak saya. Harapan saya tinggi untuk dia belajar lebih baik,” katnya.

Dalam pada itu, Jamal berkata beliau tidak mengelak tanggungjawab membela anaknya itu serta tahu Zaki itu seorang yang pelajar bijak dan sentiasa mendapat nombor satu dalam peperiksaan.

“Cuma saya risau jugalah kerana bimbang dia memberontak dalaman kita tak tahu. Tapi harap dia faham bahawa kasih sayang ayah walau bumi terbelah dua, langit runtuh sekalipun, yang akan ada di belakang esok itulah ayahnya. Sayalah yang akan ada.

“Percayalah… jodoh pertemuan, ajal maut semua di tangan Tuhan. Harapan saya dia dapat terima takdir bahawa kehidupan kami begini.

“Bukan saya nak mengelak untuk bertanggungjawab ke atasnya membela dia. Saya tidak mahu dia jadi mangsa apa-apa juga pergolakan. Saya akan menyokong apa juga yang dilakukan. Yang paling penting dia tahu yang saya sangat sayangkan dia,” katanya.

Terdahulu, Zaki meluahkan rasa rindu untuk menyambut hari raya bersama bapanya. Bagaimanapun, Zaki berkata dia tidak memaksa Jamal mahupun untuk kembali seperti waktu dahulu kerana memahami bapanya itu sudah mempunyai keluarga baru.


Neelofa Mungkin Akan Bawa Bilal Pergi Kerja

Dalam temubual bersama Nona baru-baru ini, selebriti popular Neelofa berkata dia mungkin akan membawa anaknya, Muhammad Bilal ke tempat kerja.

Menurut Neelofa, anaknya itu sangat rapat dengan dirinya berbanding suaminya, PU Riz dan apabila anaknya itu besar dia merancang untuk membawa ke tempat kerja.

BACA: Balik Solat Jumaat, PU Riz Belikan Neelofa Rantai Tangan LV

“Bila dia besar sikit, Lofa mungkin akan bawa ke tempat kerja sebab senang nak uruskan. Lagipun dia anak pertama kan,” katanya.

Berkongsi mengenai pengalamannya bergelar seorang ibu, Neelofa berkata pada awalnya dia seakan tidak percaya sudah mempunyai cahaya mata.

“Seminggu pertama saya masih tak percaya yang sudah ada anak. Cuma lepas habis pantang, perasaan menjadi ibu itu semakin terasa apabila saya dah kenal dan faham ragam dia.

“Memang rasa bersyukur sangat. Setiap kali tengok muka anak, saya rasa lembut hati. Suami pun jadi sangat protektif,” katanya.

Dalam temubual itu juga, Neelofa turut memberi pesanan kepada suami isteri menimba ilmu dahulu sebelum menimang cahaya mata serta turut menitipkan doa buat mereka yan sedang berusaha untuk mendapatkan zuriat.


Ibu Kekasih Pengsan, Azri Iskandar Nak Saman Wanita ‘F’ & Portal Berita

Sejak Jumaat lalu, hangat diperkatakan apabila seorang wanita dikenali sebagai F mendakwa diajak bernikah oleh Azri Iskandar serta sudah berjumpa dengan keluarga pelakon itu di kampung.

Memetik Harian Metro, Azri berkata tuduhan wanita itu menjejaskan namanya kerana dia tidak pernah mengajak wanita itu berkahwin serta akan mengambil tindakan undang-undang terhadap F serta portal yang terlibat.

BACA: Bantah Kahwin Terburu-buru, Anak-Anak Anggap Azri Iskandar Tak Hormat Tempoh Edah Ibu

“Saya akan saman wanita (bernama F) dan portal itu. Saya tidak pernah ajak dia (wanita F) kahwin. Saya akan saman dia. Saya hanya ajak Azra Diera seorang saja kahwin lepas saya bercerai bukannya perempuan itu.

“Saya minta tolong dia hantar balik kampung sebab cukai jalan kereta dan lesen memandu saya sudah tamat tempoh selain minta hantar pergi kubur mak saya saja.

“Bukan kenalkan sebagai calon isteri seperti didakwa. Saya ada saksi tiga orang makcik saya. Mereka tahu saya ada cakap fasal kahwin atau tak,” katanya.

Menurut Azri lagi, dia hanya cintakan Azra sahaja serta meluahkan rasa syukur dipertemukan dengan bakal isterinya itu.

“Waktu itu saya tidak ada calon isteri yang tepat lagi. Maka pada 29 Mei Allah temukan saya dengan Azra Diera. Saya balik kampung antara 25 atau 26 Mei.

“Saya belum kenal Azra lagi masa tu. Jad, celah mana perempuan tu kekasih saya? Saya cintakan dan hanya ada Azra seorang. Cinta terakhir saya sampai mati,” katanya.

Kata Azri lagi, disebabkan pendedahan wanita ‘F’ itu, ibu kepada kekasihnya Dr Azra Diera, pengsan dan dimasukkan ke hospital sejak Jumaat lalu.

“Mak Azra pengsan selepas tengok video temubual wanita itu. Sampai sekarang masih ditahan di hospital. Sedangkan mak dan ayah Azra menunggu masa saja saya bawa keluarga berjumpa mereka di Perlis. Mak dan ayah Azra pula sudah berumur 70 tahun lebih,” katanya.

Dalam pada itu, Azri berkata meskipun selepas pendedahan wanita F itu, Azra tetap mencintai dirinya serta tidak ambil peduli dengan apa yang berlaku sebelum ini.

“Azra setia dengan saya. Dia tak ambil ‘port’ pun. Sejarah kami bermula 29 Mei hingga sekarang. Apa yang berlaku sebelum itu kami tak kisah kerana ia cerita lepas,” katanya.

Sementara itu, Azri berkata susulan kontroversi itu dia digugurkan dari persembahan Teater Tan Sri Elyas kerana didakwa membawa impak buruk tanpa bertanya langsung mengenai fitnah tersebut.

“Saya juga digugurkan dari pementasan teater Tan Sri Elyas oleh DBKL kerana mereka pun ingat berita fitnah tu betul. Mereka tak tanya saya langsung tapi terus buang,” katanya.


Didakwa Bercerai, Puteri Sarah Tegas Status Masih Suami Isteri

Bulan lalu, hangat diperkatakan apabila pelakon Puteri Sarah mendedahkan rumah tangganya diganggu orang ketiga.

Terbaru, perkongsian Puteri Sarah di Insta Story menjadi perhatian apabila memuat naik mesej diterima seorang individu.

BACA: “Dua Peguam Akan Datang Kepada Anda, Mana Mau Lari” – Puteri Sarah

Menerusi mesej itu, individu berkenaan menyatakan pihak ketiga mendakwa pasangan itu akan bercerai selepas pelakon itu balik dari menunaikan ibadah umrah pada Mei lalu.

Memetik Oh Bulan!, Puteri Sarah menafikan dakwaan tersebut serta menegaskan dia dan Syamsul Yusof masih lagi suami isteri.

“Status kami masih suami isteri. Sebenarnya, malas nak komen banyak tapi kalau ini rancangan pihak ketiga, semoga berjaya la.

“Memang dari dulu sakan dia bercerita itu ini. Tak taulah apa rancangan pihak sana bercerita menyampaikan dekat orang ramai,” kataya.

Dalam pada itu, Puteri Sarah berkata suaminya masih melaksanakan tanggungjawab serta tidak mengabaikan nafkah serta dan kerap berjumpa dengan anak-anak.

“Nafkah anak-anak macam biasa memang tak pernah abai. Syamsul ada datang jumpa selalu. Okey saja tak ada masalah,” katanya.

Sementara itu, Puteri Sarah mengatakan dia sudah melantik peguam, Datuk Akberdin dari Tetuan Akberdin & Co untuk mengambil tindakan undang-undang berkaitan kes tersebut.

Terdahulu, Puteri Sarah mendedahkan rumah tangganya diganggu orang ketiga iaitu Ira Kaza yang juga anak kepada pelakon veteran Kazar sejak tiga tahun lalu.


Bantah Kahwin Terburu-buru, Anak-Anak Anggap Azri Iskandar Tak Hormat Tempoh Edah Ibu

Sejak minggu lalu hangat diperkatakan mengenai pelakon Azri Iskandar yang mengesahkan bakal mendirikan rumah tangga lagi tidak sampai sebulan bercerai dengan bekas isterinya, Ellie Suriaty.

Memetik Utusan, susulan pelbagai kontroversi terpalit bapanya, anaknya iaitu Azrell Omar Iskandar tampil membuka mulut. Azreel berkata dia dan adik-beradiknya yang lain tidak begitu setuju dengan hasrat bapa mereka untuk berkahwin lain kerana ianya terlalu cepat.

BACA: Azri Iskandar Minta ‘F’ Jangan Perasan, Hanya Minta Tolong Hantarkan Ziarah Kubur Ibu

“Secara dasarnya, kami adik-beradik tak setuju sangat. Iyalah, baru saja bercerai dengan mak yang masih dalam tempoh edah. Jadi bagi kami, faktanya ialah, dia macam tak hormat tempoh edah mak.

“Lagipun, saya, kakak-kakak dan abang, fikir sebenarnya ayah patut ambil masa selepas bercerai itu untuk fokus kerjaya dulu. Bukan terburu-buru untuk kahwin. Paling tidak pun, hormatilah tempoh ini,” katanya.

Ditanya sama ada dia dan adik-beradiknya ada berterus terang dengan bapa mereka mengenai perkara itu, Azrell berkata dia bimbang jika perkara itu menimbulkan salah faham.

“Kami dah cuba untuk cakap dengan dia, tapi macam takut dia salah faham.Takut dia terasa sebab boleh dikatakan sekarang ini, apa yang dia buat ini macam tanpa sedar.

“Contoh, pasal perempuan bernama F itu pun, saya pun tak tahu ayah saya main Facebook kenal dengan siapa. Tahu-tahu muncul cerita pasal F , itulah, inilah.

“Tapi kalau ya dia betul nak kahwin lain, tetap nak ikut cara dia, kami reda sajalah. Dah tak tahu nak cakap apa. Terus-terang, kalaulah dia boleh sekurang-kurangnya hormati tempoh edah ini, saya okey,” katanya.

Dalam pada itu, Azrell berkata jika benar bapanya mahu berkahwin dia berharap wanita bernama Azra itu dapat menjaga bapanya dengan baik.

“Kalau betul impian dia nak berkahwin dengan perempuan itu, saya harap perempuan itu dapat menjaga dia. Jangan pandang sebab harta atau apa sebab kami selama ini pun, bukannya orang senang,” katanya.

Terdahulu, hangat diperkatakan apabila seorang wanita bernama F mendakwa hatinya dipermainkan pelakon itu. Wanita itu berkata dia mengenali Azri sejak lima tahun lalu dan berhubung semula selepas dua hari Azri bercerai dengan bekas isterinya, Elly Suriaty.


Sabronzo Dolla Dikecam Buat Aksi Twerk

Sebut saja kumpulan Dolla, pasti ramai tahu ianya dianggotai oleh empat orang gadis cantik yang digelar BlackPink Malaysia.

Baru-baru ini hangat diperkatakan mengenai salah seorang ahli kumpulan tersebut yang dikecam netizen selepas membuat aksi tarian di aplikasi TikTok.

Menerusi satu video, ahli kumpulan itu iaitu Tabby, Angle dan Syasya sedang menari bersama, namun tarian ‘twerk’ yang dilakukan oleh Sabronzo menjadi perhatian ramai. Ia berikutan aksi ‘twerk’ yang dilakukannya dikatakan agak keterlaluan dan menggairahkan.

Seperti sudah dijangka, aksinya itu mengundang kecaman netizen yang menyifatkan aksinya itu melampau dan tidak sesuai dilakukan oleh wanita Muslim.

Tidak kurang juga ada yang meluahkan rasa sedih melihat pemakaian Sabronzo atau nama sebenarnya Wan Sabrina kerana pemakaian ahli kumpulan lain bukan beragama Islam iaitu Tabby dan Angle lebih sopan.


Dari Bangsar ke Dubai, Ini 6 Fakta Menarik Mengenai Wanita Besi, ‘CARMELITA’

Baru-baru ini telah tular mengenai jenama CARMELITA yang menampilkan koleksi bernilai ribuan ringgit.

Siapa sangka jenama yang tular ini telah berjaya membawa nama Malaysia ke serata dunia dan dimiliki oleh sosok “wanita besi” yang berasal dari Perak, Puan Carmelita Mohd Zainol.

Mari kita lihat 6 fakta menarik mengenai ‘CARMELITA’ yang sering menjadi inspirasi wanita ini!

1. Menjadi trendsetter merupakan pegangan utama beliau. Pada tahun 2016, trend pleated masih dianggap asing, namun, beliau melawan arus dan merupakan antara yang terawal menampilkan keluaran skarf dan busana pleated di Malaysia.

2. Tidak gentar mengejar impiannya, walaupun berlatarbelakangkan Kaunselor di salah sebuah universiti ternama, beliau berani meninggalkan kesemuanya untuk menjadi pencetus hub fesyen buat wanita elit yang inginkan koleksi yang anggun dan mudah digayakan.

3. Bukan mengejar glamor atau keuntungan semata, beliau membina CARMELITA berlandaskan kajian, inovasi dan percubaan agar rekaannya bukan sekadar cantik tetapi dapat menyelesaikan masalah wanita yang kesuntukan masa.

Sehingga kini, beliau berjaya menginovasi lebih 40 koleksi skarf dan busana pleated rekaan sendiri. Tentunya kejayaan ini amat luar biasa!

4. Di saat kebanyakan perniagaan fesyen terpaksa mengundurkan diri daripada industri ketika seluruh negara dalam keadaan darurat Perintah Berkurung, wanita ini sebaliknya mengambil tindakan “gila” dengan merasmikan pembukaan butik kedua di kawasan elit Bangsar yang menelan kos perbelanjaan sehingga jutaan ringgit.

5. Pendirian wanita ini juga ternyata tidak goyah walaupun jenamanya sering dikatakan terlalu mahal dan dilabel “kayangan”. Buktinya kini, jenama CARMELITA semakin dikenali dan diminati golongan wanita elit yang mementingkan kelainan, nilai eksklusif dan keyakinan diri.

6. Mungkin ramai yang tidak tahu, karakter wanita besi ini sebenarnya dipupuk dari kecil dengan latar belakang tentera, bukan sahaja anak dan menantu kepada seorang pegawai tentera, beliau juga merupakan seorang isteri kepada seorang pegawai Tentera Udara Diraja Malaysia iaitu Lt. Kol. Faizul Hussein Ismail.

Tidak perlu disangkal lagi, kredibiliti dan disiplin wanita ini membolehkannya berdiri sama tinggi dengan jenama antarabangsa yang lain.

Walaupun selalu tampil dengan gaya feminin dan lembut. Namun 6 fakta ini adalah bukti dan rahsia keberanian di sebalik kejayaan Puan Carmelita Mohd Zainol yang mampu mencetus inspirasi buat semua wanita di luar sana.


Azri Iskandar Minta ‘F’ Jangan Perasan, Hanya Minta Tolong Hantarkan Ziarah Kubur Ibu

Semalam hangat diperkatakan apabila seorang wanita dikenali sebagai F mendakwa hatinya dipermainkan pelakon Azri Iskandar.

Memetik mStar Online, Azri menafikan tuduhan tersebut serta mengatakan dia tidak pernah bercinta dengan wanita lain selepas bercerai dengan Ellie Suriaty.

BACA: “Tolong Jangan Kacau, Runtuhkan Masjid Saya Nak Bina Dengan Azra” – Azri Iskandar

“Itu fitnah. Saya tak cintakan orang lain pun. Dulu dengan Ellie, dia tak nak saya, saya lepaskan. Then wanita pertama lepas bercerai adalah Azra la. Dia la saya punya kekasih dan saya ingin memperisterikan dia secara sah.

“Saya tak ada perempuan lain. Bila pula saya ada perempuan lain, lepas itu, kahwin pula dengan orang lain. Jahatnya Azri Iskandar,” katanya.

Jelas Azri lagi, dia membawa pulang ke kampung sekadar untuk menemaninya menziarahi kubur ibu kerana lesen dan cukai jalannya sudah tamat tempoh.

“Saya minta tolong dia hantar ke kubur mak saya atas sebab lesen memandu dan cukai jalan kereta dah mati. Bukan sebab nak kenalkan dia dengan keluarga.

“Tanya lah makcik-makcik saya sendiri, ada ke saya kenalkan F dengan mereka sebagai bakal isteri?” katanya.

Dalam pada itu, Azri berkata dia tidak akan teragak-agak untuk mengambil tindakan terhadap pihak yang ingin menjatuhkan maruahnya.

“Buktikan…kang saya saman nanti. Kalau you tulis Ara itu perampas lagi, sehinggakan apabila saya pergi Perlis esok ayah dia tak buka gate kerana malu dengan saya… saya akan saman satu-satu,” katanya.


Balik Solat Jumaat, PU Riz Belikan Neelofa Rantai Tangan LV

Apa saja perkongsian selebriti popular, Neelofa pasti akan menjadi perhatian ramai. Sehinggakan baru-baru ini video memaparkan suaminya, PU Riz memakaikan inai pun menjadi bualan.

Terbaru, perkongsian video dimuat naik oleh bekas pengacara MeleTOP itu mencuri perhatian dimana Neelofa berkongsikan menerima hadiah daripada suaminya.

Moga Allah sentiasa bagi berkat dalam limpahan rezeki suamiku & mudahkan setiap kerja yang dilakukannya ??

Menerusi entri itu, Neelofa berkata itu bukanlah pertama kali suaminya membuat kejutan untuknya serta mendoakan suaminya dilimpahi rezeki serta dipermudahkan dalam melakukan apa saja urusan.

“Kisah hari ini, suami balik dari solat Jumaat bawa balik hadiah. Terkejut, terharu, happy, syukur dan semua perasaan yang baik-baik alhamdulillah.

“Sebenarnya ini bukan kali pertama pak ustaz beli bawa balik surprise. Lofa suka tengok video bila suami bagi hadiah dekat isteri. Doakan keberkatan rumah tangga kami,” tulisnya.

Perkongsian Neelofa itu mendapat pelbagai reaksi daripada netizen yang turut tumpang gembira melihat pasangan itu serta mendoakan perkahwinan mereka kekal hingga ke akhir hayat.

Neelofa dan PU Riz mendirikan rumah tangga pada 27 Mac tahun lalu. Pasangan itu dikurniakan seorang cahaya mata lelaki bernama Muhammad Bilal.


“Saya Tak Pernah Keluar Kenyataan Sudah Bertudung” – Nina Iskandar

Perkongsian gambar terbaru pelakon Nina Iskandar di Instagram menimbulkan tanda tanya netizen adakah dia tidak lagi berhijab.

Memetik mStar Online, Nina berkata dia tidak pernah bertudung atau membuat sebarang kenyataan bahawa dirinya sudah berhijab.

“Saya tak pernah bertudung dan tidak pernah mengeluarkan sebarang kenyataan mengenai hal itu,” katanya.

Sejak dua tahun lalu, penampilan Nina yang dilihat bertudung mendapat reaksi positif daripada netizen yang memuji pelakon itu.

Sementara itu, ditanya mengenai rumah tangganya dikatakan bermasalah apabila sudah tiada gambar suaminya di media sosial, Nina enggan mengulas lanjut.

“Doakan yang terbaik. Sekarang ini saya hanya fokus kepada diri sendiri dan kesihatan. Saya mahu turunkan semula berat badan. Saya lebih memberi tumpuan kepada perniagaan dan mahu menyambung semula kerjaya lakonan,” katanya.

Nina mendirikan rumah tangga dengan penolong pengarah Azlan Adzanan atau dikenali sebagai Lan Lebah pada Apriil 2019. Pasangan itu dikurniakan cahaya mata lelaki, Muhammad Aaryan ar-Rizqin.


“Tolong Jangan Kacau, Runtuhkan Masjid Saya Nak Bina Dengan Azra” – Azri Iskandar

Hangat diperkatakan hari ini apabila seorang wanita dikenali sebagai F mendakwa dipermainkan pelakon Azri Iskandar.

Wanita itu mendakwa Azri mengajak untuk bernikah dengannya selepas dua hari bercerai dengan Ellie Suriaty dan dia sudah pun berjumpa dengan keluarga aktor itu.

BACA: Wanita Dakwa Dipermainkan Azri Iskandar, Ajak Nikah Tapi Nak Kahwin Orang Lain

Memetik Kosmo!, Azri berkata tidak loggik untuk dia mengajak seorang wanita selepas dua hari bercerai. Malah, Azri turut memohon wanita itu berhenti menganggu kehidupannya.

“Saya tak tahu apa motif dia buat pendedahan kepada media selepas saya bercerai dan membuat pendedahan ingin membina masjid dengan Azra Diera.

“Kalau niatnya untuk mengeruhkan hubungan antara saya dengan bakal isteri, semoga berjaya sebab Azra percayakan diri saya. Pesan saya untuk dia, berhentilah. Tolong jangan kacau hubungan dan runtuhkan masjid yang saya nak bina dengan Azra,” katanya.

Mengakui terkejut dengan dakwaan wanita itu, tegas Azri lagi, buat masa sekarang dia hanya mahu berkahwin dengan Azra.

“Saya cuma nak berkahwin dengan Azra. Apabila membaca dakwaannya, saya pun terkejut tapi saya yakin, Azra lebih tahu kebenarannya.

“Macam saya cakap tadi, di mana logiknya dua hari lepas bercerai terus ajak berkahwin sedangkan sebelum itu kami dah putus hubungan agak lama sebelum bertemu kembali baru-baru ini,” katanya.

Terdahulu, wanita itu berkata dia mengenali Azri sejak lima tahun lalu dan berhubung semula selepas dua hari Azri bercerai dengan bekas isterinya, Elly Suriaty.


Wanita Dakwa Dipermainkan Azri Iskandar, Ajak Nikah Tapi Nak Kahwin Orang Lain

Baru saja beberapa hari lalu mengumumkan bakal berkahwin dengan penulis skrip bernama Dr Azra Diera, seorang wanita mendakwa dipermainkan oleh pelakon Azri Iskandar.

Memetik mStar Online, wanita dikenali sebagai F itu mendakwa Azri berjanji untuk bernikah dengannya dan dia sudah pun berjumpa dengan keluarga aktor itu.

BACA: “Saya Tak Curang Dengan Ellie, Kenal Azra Lepas Cerai” – Azri Iskandar

Menurut wanita itu, dia mengenali Azri sejak lima tahun lalu dan berhubung semula selepas dua hari Azri bercerai dengan bekas isterinya, Elly Suriaty.

“Saya dah kenal dia dalam lima tahun, dah lama lost contact. Tapi apabila dapat tahu dia cerai saya just contact tanya khabar dan tanya kenapa cerai selepas 19 tahun. Hubungan tu jadi rapat balik.

“Dia ajak jumpa selepas dua hari cerai tu. Tapi saya taknak sebab saya tak mahu dikatakan punca keretakan rumah tangga mereka,” katanya.

F berkata dia bersetuju untuk bertemu dengan Azri dan pada pertemuan itu aktor berkenaan menyatakan hasratnya untuk bernikah dengannya namun wanita itu mengakui terkejut kerana ianya terlalu cepat.

“Ketika perjumpaan itu, Azri ada memberitahu niatnya untuk bernikah dengan saya dan membawa saya untuk pulang ke kampung halamannya berjumpa dengan makcik dan ahli keluarga lain.

“Apabila jumpa tu tiba-tiba dia ajak nikah dan jumpa keluarganya kat kampung. Dia cakap nak nikah kat mana, buat kat masjid ke kat rumah. Saya pun tak habis fikir lagi. Tapi saya kata benda ni baru lagi kenapa nak nikah.

“Apabila dia ajak balik kampung saya ikut je la, tujuan dia untuk ziarah kubur. Saya jumpa dengan keluarga dia dan ahli keluarga dia… semua baik,” katanya.

Bagaimanapun, wanita itu berkata dia seolah dipermainkan apabila membaca berita Azri bakal berkahwin dengan wanita lain serta memilih untuk mengundur diri.

“Dia ada tunjuk perubahan sikit lepas balik dari kampung tu, lepas tu saya perasan dia rapat dengan perempuan nama Ara. Saya tanya siapa perempuan ini, dia kata hanya kawan.

“Saya undurkan diri. Sebenarnya saya terkilan juga tapi nak buat macam mana, apabila saya fikir balik itu adalah jodoh dia,” katanya.


Sakan Berkaraoke, Hawa Rizwana Dikecam Berpakaian Ketat

Sebut saja nama personaliti TV dan penyampai radio, Hawa Rizwana pasti ramai mengenalinya apatah lagi gadis itu dikatakan saling tidak tumpah selebriti terkenal, Noor Neelofa.

Baru-baru ini, perkongsian Hawa menjadi perhatian ramai apabila memuat naik video di aplikasi TikTok memaparkan dirinya sedang sakan berkaraoke.

Namun apa yang lebih menjadi bualan ramai adalah penampilan Hawa apabila seluarnya yang dikatakan terlalu ketat dikritik netizen.

Diruangan komen, ada netizen yang meluahkan rasa sedih melihat cara pemakaian Hawa serta ada yang menegur supaya memakai seluar yang lebih longgar.

Tidak kurang juga, ada yang berseloroh mengatakan seluar adik siapa yang dipakai oleh Hawa. Namun, disebalik kecaman, ramai yang mendoakan agar diberikan hidayah.

Sementara itu, memetik mStar Online, Hawa mengucapkan terima kasih kepada mereka yang memberikan teguran kepadanya serta mengambil iktibar.

“Mungkin orang biasa lihat penampilan saya di kaca televisyen menjadi penyampai berita. Apa yang saya pakai dalam video itu adalah gaya kasual yang biasa saya pakai apabila keluar.

“Terima kasih atas komen-komen yang diberikan. Saya tidak marah dan mengambil iktibar supaya menjadi seorang yang lebih baik di masa akan datang,” katanya.


Shuib Dipuji Hulur Bantuan Pada Warga Emas

Sebut saja nama pelawak dan usahawan Shuib Sepahtu pasti ramai tahu sememangnya terkenal dengan sikap merendah diri. Sebelum menceburi dunia seni, hidup Shuib boleh dikatakan dalam keadaan susah namun kini bergelar usahawan berjaya.

Baru-baru ini, tular video yang dimuat naik oleh seorang pengguna TikTok memaparkan Shuib turun dari kereta dan memberikan sesuatu kepada seorang warga emas yang keretanya rosak di tepi jalan.

Jangan fikir bukan bukan hari ni mungkin hari pak cik ni hari kita belum tahu lagi ?

Menerusi video itu, pada awalnya warga emas itu dilihat menolak pemberian Shuib dipercayai wang namun akhirnya menerima mungkin selepas dipinta oleh pelawak itu.

Diruangan komen, anak kepada warga emas itu mengucapkan terima kasih kerana membantu bapanya yang berada di dalam kesusahan.

Dalam pada itu, ramai yang memuji sikap suami kepada arwah Siti Sarah. Malah, ada yang mengatakan inilah sebab Shuib dan arwah Sarah murah rezeki kerana mereka sentiasa memberi.


Aishah Azman Tak Fobia Bercinta, Nak Lelaki Berpendidikan Tinggi

Pernah berdepan episod putus tunang tiga tahun lalu, pelakon Aishah Azman berkata dirinya masih solo dan belum lagi bertemu jejaka yang menepati ciri lelaki idamannya.

Memetik Media Hiburan, Aishah berkata dia kini lebih berhati-hati dalam mencari pasangan hidup selepas melalui pengalaman sebelum ini.

“Saya tak tutup pintu hati. Tak fobia pun. Cuma saya belum bertemu dengan calon yang sesuai tambahan pula sekarang ini saya lebih berhati-hati.

“Saya pernah melalui pengalaman dalam hal seperti itu jadi lebih mudah untuk saya kenal sifat seseorang itu,” katanya.

Menurut Aishah, dia mahukan lelaki yang menghormati orang tua terutama keluarganya serta seorang yang berpendidikan tinggi.

“Paling penting dia perlu menghormati orang tua. Hormati keluarga saya dan diri saya sendiri. Selain itu, antara ciri-ciri yang saya suka adalah berpendidikan tinggi, kerana bila seseorang itu ada pendidikan, dia lebih pandai untuk menyelesaikan masalah,” katanya.

Dalam pada itu, pelakon berusia 26 tahun itu mendedahkan ada beberapa lelaki cuba mendekatinya namun dia memilih untuk tidak melayan.

“Ada saja lelaki yang cuba mendekati ketika ini tapi saya memilih untuk tidak melayan, kalau boleh saya tak mahu orang dari kalangan dalam industri, saya mahu orang luar.

“Yang mendekati saya itu bukanlah dari golongan selebriti, mereka orang biasa. Mereka juga ada yang menepati kriteria yang saya cakapkan tadi,” katanya.


Zamani Sedih Badan Semakin Bengkok, Bakal Jalani Pembedahan

Penyanyi terkenal, Zamani mengakui sedih melihat bentuk fizikalnya yang semakin membengkok akibat penyakit scoliosis atau tulang belakang bengkok yang dihidapinya.

Memetik Astro Gempak, Zamani berkata dia menyedari tubuhnya semakin membengkok selepas melihat video-video tular daripada peminat di laman sosial.

BACA: Fizikal Makin Membongkok, Zamani Siap Minta Maaf Tak Dapat Hiburkan Macam Dulu

“Saya tak marah bila orang berkongsi video tersebut cuma agak terasa bila orang tunjuk keadaan kita. Tapi bila saya tengok balik video itu barulah saya nampak keadaan sebenar saya dan nampak teruk daripada sisi tepi.

“Sebelum ini tengok cermin, nampak bahagian depan sahaja tetapi bila tengok keadaan sebenar dari sisi, saya sedih sebenarnya,” katanya.

Berkongsi tentang penyakitnya, Zamani berkata ia akan menjadi semakin teruk jika tidak dirawat. Ujarnya, dia perlu melakukan pembedahan memasukkan besi.

“Sebenarnya keadaan kesihatan saya semakin teruk sebab saya dah tak boleh nak berdiri tegak. Sekarang saya kena buat pembedahan masukkan besi untuk menyokong tulang belakang.

“Saya agak risau sebab perut sebelah kanan ini makin lama semakin tiada daging. Dia dah ‘kosong’ dan saya takut. Sekarang memang sangat sakit sebab dia dah mencucuk bahagian rusuk.

“Saya nak jalan pun susah apatah lagi bekerja. Buat masa sekarang saya makan ubat tahan sakit sebab belum ada ubat yang dikhaskan untuk scoliosis,” katanya.

Dalam pada itu, Zamani turut meluahkan rasa bimbang dan takut untuk melakukan pembedahan berkeanan kerana peluang untuk sembuh rendah.

“Peluang untuk sembuh itu sangat kecil sebab takut hasilnya makin teruk. Saya kena duduk atas kerusi roda. Tapi saya tiada pilihan lain dah, saya ingat bila guna cara perubatan tradisional boleh sembuh tapi sekarang tiada perubahan dan semakin teruk,” katanya.


Sharnaaz Ahmad Bengang Netizen Nak Rembat Kepala Jebat Jayden

Perkongsian seorang netizen di laman Twitter membuatkan pelakon Sharnaaz Ahmad bengang apabila individu itu mahu rembat kepala anaknya, Jebat Jayden.

Memetik Utusan Online, Sharnaaz menyifatkan status individu itu dianggap tidak menjaga kata dan laku sehingga tergamak menyentuh mengenai anaknya. Pelakon itu turut mencadangkan supaya kerajaan mewajibkan setiap pengguna media sosial berdaftar dengan maklumat yang sahih.

BACA: “Abang Tak Main Taik Dik..Adik Yang Gila Bayang…” – Sharnaaz Ahmad

“Mudah saja, kerajaan perlu wartakan setiap pengguna media sosial perlu berdaftar supaya pemilik akaun adalah pemilik satu entiti yang mudah dikenal pasti dan bukan akaun palsu.

“Jadi mudah pihak berkuasa tangani masalah wira papan kekunci seperti ini dan ancaman pada individu lain. Contoh seperti budak ini yang spender (seluar dalam) pun mak beli. Kerajaan perlu lebih peka. Ini untuk kebaikan semua,” katanya.

Ditanya sama ada sudah menerima permohonan maaf dari individu tersebut, Sharnaaz berkata dia enggan ambil peduli kerana baginya tidak penting.

“Tak penting pun. Sebab kebanyakan wira papan kekunci ini memang depan-depan menggigil. Jadi abaikan. Teruskan pandang ke depan,”katanya.

Difahamkan, perkongsian individu itu turut dibalas oleh Sharnaaz. Bagaimanapun, Tweet itu telah pun dipadam oleh individu berkenaan.


Keluarga Norman & Abby Abadi Bercuti Ke Terengganu Siap Sewa Bas

Meskipun sudah berpisah namun pelakon Abby Abadi masih mengekalkan hubungan baik dengan bekas suaminya pelakon berbadan sasa, Norman Hakim demi anak-anak mereka.

Sememangnya seronok melihat hubungan erat dua keluarga besar pelakon itu. Malah, ramai yang kagum melihat hubungan akrab Abby dan Memey Suhaiza.

BACA: “Ramai Yang Komen Kata Saya Masih Nak Kan Norman” – Abby Abadi

Baru-baru ini, netizen seronok melihat dua keluarga itu bercuti ke Terengganu. Lebih seronok apabila keluarga itu menyewa satu bas untuk berjalan bersama keluarga.

Melihatkan di Instagram Abby, Memey dan Norman, rata-rata ahli keluarga dilihat seronok dapat bercuti bersama keluarga dengan menyewa bas.

Abby juga turut meluahkan rasa puas hati apabila menyewa bas untuk percutian kali ini dimana anak-anak seronok bebas ke sana ke sini.

Diruangan komen, rata-rata netizen seronok melihat kemeriahan keluarga besar kedua pelakon itu. Tidak kurang juga, ada yang mahu menyewa bas untuk bercuti selepas ini.


Tampil Berhijab, Netizen Doakan Almy Nadia Kekal Istiqamah

Penampilan pelakon, Datin Almy Nadia ketika bercuti bersama keluarganya di Genting Highland baru-baru ini menjadi perhatian apabila tampil berhijab.

Difahamkan, video itu dimuat naik oleh akaun Instagram kelab peminat Almy dan suaminya, yang juga pelakon Datuk Fizz Fairuz.

Menerusi video itu, pelakon itu bersama suami serta empat anaknya dilihat sedang menaiki kereta kabel.

Namun apa yang lebih menjadi perhatian netizen apabila Almy dilihat memakai tudung bawal berwarna biru.

Perkongsian video itu mendapat pelbagai reaksi daripada netizen yang memuji Almy tampil cantik berhijab. Malah, ramai mendoakan agar pelakon itu kekal istiqamah dalam berhijab.

Setakat ini, pelakon itu belum mengesahkan lagi sama ada sudah berhijab penuh. Namun, dalam satu perkongsian di Instagram, Almy dilihat berhijab ketika membuat panggilan video bersama anaknya.